title: Carlemanniaceae

text: Heimon kasvit ovat monivuotisia ruohoja tai pensaita, joiden nivelet ovat vaihtelevassa määrässä turvonneita. Lehdet ovat vastakkaisesti, hammaslaitaiset; lehtiparia yhdistää varren poikki kulkeva juova. Kukinto sijaitsee varren päässä tai lehden hangassa. Kukat ovat heikosti vinottain vastakohtaisia, neli- tai viisilukuisia, suvussa "Silvianthus" erilaisvartaloisia (heterostylisiä). Verholehdet ovat toisinaan erikokoisia, tasasoukkia. Heteitä on kaksi; ponnet ovat läheisesti vartalon ympärillä. Sikiäin on kehänalainen ja sen päällä on mesiäinen; sikiäimessä on paljon siemenaiheita. Vatalo on nuijamainen. Hedelmä on mehevän kotamainen, selkäluomainen tai viideksi liuskaksi avautuva, verhiöllinen. Siemenessä on pieni alkio ja toisinaan kirjava endospermi.


title: Carlemanniaceae

text: Heimo kasvaa Etelä-Aasiassa Itä-Nepalista itään Myanmariin, Thaimaahan, Laosiin, Vietnamiin ja Lounais-Kiinaan ulottuvalla alueella sekä Sumatralla.


title: Carlemanniaceae

text: Heimossa on kaksi sukua ja viisi lajia. Aikaisemmin ne on viety kuusamakasvien (Caprifoliaceae) tai matarakasvien (Rubiaceae) yhteyteen. Lähin sukulaisheimo on kuitenkin oliivikasvit (Oleaceae).


title: Luettelo pikkuplaneetoista: 415 001–416 000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
415001:stä ja päättyen 416000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 416 001–417 000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
416001:stä ja päättyen 417000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 417 001–418 000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
417001:stä ja päättyen 418000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 418 001–419 000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
418001:stä ja päättyen 419000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 419 001–420 000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
419001:stä ja päättyen 420000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 420 001–421 000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
420001:stä ja päättyen 421000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 421 001–422 000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
421001:stä ja päättyen 422000:een.
Kokonaisen luettelon löytää katsomalla Luettelo pikkuplaneetoista.


title: Oliivikasvit

text: Oliivikasvit eli öljypuukasvit (Oleaceae) on Lamiales-lahkoon kuuluva kasviheimo. Heimoon kuuluu noin 24 sukua ja 615 lajia. Lajeja esiintyy kaikilla mantereilla.


title: Oliivikasvit

text: Oliivikasvit ovat yleensä puita tai pensaita ja aina- tai kesävihantia. Lehdet ovat vastakkaiset ja korvakkeettomat. Kukat ovat kaksineuvoisia ja usein huiskilona. Hedelmä on yleensä luumarja, kota tai siivekäs pähkylä.


title: Oliivikasvit

text: Heimoon kuuluu taloudellisesti merkittäviä lajeja, kuten öljypuu. Monia lajeja käytetään myös koristekasveina.


title: Oliivikasvit

text: Heimon ainoa Suomessa luonnonvaraisena esiintyvä laji on lehtosaarni eli saarni ("Fraxinus excelsior"), sekin vain harvinaisena maan eteläosassa.


title: Suomen euroviisukarsinta 1990

text: Suomen euroviisukarsinta 1990 oli kilpailu, jossa valittiin Suomen edustaja vuoden 1990 Eurovision laulukilpailuun. Kilpailu järjestettiin jo toista vuotta peräkkäin yhdistettynä kutsukilpailuna ja avoimena sävellyskilpailuna. Avoimeen sävellyskilpailuun saatiin kappaleita 225. 11 kappaleen karsintafinaali pidettiin lauantaina 17. helmikuuta Kulttuuritalolla Helsingissä, ja se televisioitiin suorana YLE TV1:ssä kello 19.10–20.30. Karsinnan voittajan valitsi asiantuntijaraati. Finaali keräsi 1 530 000 televisiokatsojaa. Ossi Runne toimi viimeistä kertaa kapellimestarina, luovuttaen tahtipuikon kansainvälisessä finaalissa seuraajalleen Olli Ahvenlahdelle.


title: Suomen euroviisukarsinta 1990

text: Kukin tuomariston jäsenistä antoi 12 pistettä mielestään parhaalle laululle, mutta muut pisteet 1–8 ja 10 he saivat jakaa vapaasti muille lauluille.


title: Lagerstedt

text: Lagerstedt on seuraavien henkilöiden nimi:


title: Maalla

text: Maalla on vuonna 1993 ilmestynyt Radiopuhelimet-yhtyeen viides studioalbumi. Edellisestä "Jäämeri"-albumista poiketen se sisältään jälleen suoraviivaisempaa materiaalia. Levyä on kuvailtu myös paikoin psykedeeliseksi. Levyltä julkaistiin singlenä kappale "Tänä iltana", B-puolellaan niin ikään albumilta löytyvä "Kahvila Keidas".


title: Maalla

text: Vuonna 2014 turkulainen Svart Records julkaisi albumin vinyylinä. Levystä otettiin rajoitettu 500 kappaleen painos ja sen mukana tulevat myös yhtyeen kitaristin Jarno Mällisen saatesanat. Vinyylijulkaisu nousi viikon ajaksi Suomen virallisen listan sijalle 33.


title: Wallace Beeryn filmografia

text: Wallace Beery (1885–1949) näytteli yhteensä 45 vuotta (1904–1949) kestäneen uransa aikana niin elokuvissa, teatterissa kuin radiossakin. Hän näytteli elokuvauransa aikana noin 250:ssä lyhyessä ja pitkässä elokuvassa. Seuraavassa luettelossa on Beeryn elokuva-, teatteri- ja radioesiintymiset sekä elokuvat, joissa hän työskenteli ohjaajana ja käsikirjoittajana. Lisäksi artikkelissa on Beeryn palkinnot ja ehdokkuudet.


title: E. P. Thompson

text: Edward Palmer (E. P.) Thompson (3. helmikuuta 1924 – 28. elokuuta 1993) oli brittiläinen historioitsija, kirjoittaja, sosialisti ja rauhanaktivisti. Hänet tunnetaan parhaiten 1700- ja 1800-lukujen vaihteen brittiläisen radikaaliliikkeen tutkijana, erityisesti teoksesta "The Making of the English Working Class". Thompson oli myös merkittävimpiä brittiläisen kommunistisen puolueen ajattelijoita. Hän erosi kommunistisesta puolueesta vuonna 1956 Unkarin kansannousun seurauksena.


title: Vuoden asianajaja

text: Vuoden asianajaja on Helsingin Asianajajayhdistyksen vuosittain myöntämä palkinto. Helsingin yhdistyksen jäseninä on yli puolet Suomen noin 1 800 asianajajasta.


title: Vuoden asianajaja

text: Vuonna 2000 Vuoden asianajajana palkittiin varatuomari Marja Ramm-Schmidt.


title: Vuoden asianajaja

text: Vuonna 2006 palkittiin varatuomari Marjo Kiukkonen, jonka vuonna 1966 perustettu toimisto on erikoistunut perhe- ja perintöoikeuteen.


title: Vuoden asianajaja

text: Vuonna 2009 valinta osui Castrén & Snellmanilla työskentelevään Mika Ilveskeroon, perusteena hänen aktiivinen osallistuminensa 1.4.2009 voimaan tulleiden asianajajien tapaohjeiden uudistamista koskevaan hankkeeseen.


title: Vuoden asianajaja

text: Helsingin oikeusaputoimiston johtaja, turkulainen Liisa Vehmas sai palkinnon vuonna 2010.


title: Vuoden asianajaja

text: Vuoden 2012 asianajajaksi valittiin Janne Nurminen Roschier Asianajotoimisto Oy:stä.  Nurmisen valintaa perusteltiin hänen aktiivisella vapaaehtoistoiminnallaan asianajajapäivystyksen koordinaattorina Helsingissä. Asianajajapäivystyksissä annetaan maksutonta oikeudellista ensivaiheen neuvontaa. Vuonna 1996 alkanutta toimintaa koordinoi maanlaajuisesti Suomen Asianajajaliitto.


title: Vuoden asianajaja

text: Vuonna 2013 palkittiin Vuoden asianajajana Markku Ylönen, joka on Suomen Asianajajaliiton entinen pitkäaikainen pääsihteeri.


title: Vuoden asianajaja

text: Vuoden 2014 asianajajana palkittiin Suvi Knaapila Dittmar & Indrenius Asianajotoimisto Oy:stä.


title: Erkki Lahdes

text: Erkki Lauri Kalervo Lahdes (15. marraskuuta 1929 Tampere – 22. joulukuuta 2006 Turku) oli suomalainen kasvatustieteilijä. Lahdes suoritti kasvatustieteen maisterintutkinnon vuonna 1952 ja väitteli itsensä tohtoriksi 28-vuotiaana. Hän toimi vuodesta 1977 lähtien Turun yliopiston kasvatustieteen professorina (opettajankoulutus). Eläkkeelle hän siirtyi virastaan vuonna 1993. Hänen tutkimusalaansa olivat kansanopetuksen historia, didaktiikka ja opettajien asenteet.


title: Ezequiel Ponce

text: Ezequiel Ponce (s. 29. maaliskuuta 1997 Rosario) on argentiinalainen jalkapalloilija, joka edustaa italialaista AS Romaa. Pelipaikaltaan oikeajalkainen Ponce on hyökkääjä.


title: Ezequiel Ponce

text: Ponce on Newell’s Old Boysin kasvatti. Hän edusti seuran ykkösjoukkuetta vuodet 2013-2014 pelaten Primera Divisiónissa 18 ottelua, joissa syntyi neljä osumaa. Debyytti sarjassa tapahtui lokakuussa 2013 ja ensimmäinen maali syntyi maaliskuussa 2014. Tehdessään debyytin hänestä tuli seuran historian nuorin pelaaja ja tehdessään avausmaalinsa Argentiinan Primera Divisiónin historian viidenneksi nuorin maalintekijä. Yhteensä Ponce pelasi Old Boysin paidassa 24 ottelua viimeistellen niissä viisi maalia.


title: Ezequiel Ponce

text: Elokuussa 2015 Ponce siirtyi italialaisen Roman organisaatioon.


title: Ampumahiihto talviolympialaisissa 2014 – miesten 4 × 7,5 km viesti

text: Miesten 4 × 7,5 kilometrin viesti kuului ampumahiihdon kilpailuohjelmaan talviolympialaisissa 2014. Kilpailu pidettiin 22. helmikuuta 2014 Maasto- ja ampumahiihtokeskus Laurassa.


text: Kilpailun voitti Venäjän joukkue. Saksa tuli toiseksi ja Itävalta kolmanneksi.


text: Kilpailu alkoi kello 18.30.


title: Ezequiel

text: Ezequiel on pääosin espanjankielisissä maissa käytössä oleva miehen etunimi. Nimi juontaa juurensa profeetta Hesekielistä, joka tarkoittaa "Jumala vahvistaa".


title: Tetrachondraceae

text: Tetrachondraceae on pieni, vain kolmelajinen kasviheimo koppisiemenisten Lamiales-lahkossa.


title: Tetrachondraceae

text: Kasvit ovat suikertavia tai pystykasvuisia monivuotisruohoja. Lehdet ovat pieniä ja vastakkaisesti, ja kalvomaiset korvakkeet yhdistävät lehtiparin kantoja. Kukat ovat melko pieniä, säteittäisiä ja nelilukuisia. Teriötorvi on hyvin lyhyt. Heteet ovat erillisiä. Vartalo kiinnittyy sikiäimen tyveen (gynobaasinen) tai puuttuu, luotti on pieni. Hedelmä on verhiöllinen joko lohkohedelmä tai rakokota.


title: Tetrachondraceae

text: "Tetrachondra"-suvun kaksi lajia kasvaa Patagoniassa ja Uudessa-Seelannissa, "Polypremum procumbens" Yhdysvaltain eteläosista Etelä-Amerikan pohjoisosiin ulottuvalla alueella.


title: Tetrachondraceae

text: Aiemmin "Tetrachondra" on viety lemmikkikasvien (Boraginaceae), "Polypremum" taas strykniinipähkinäkasvien (Logniaceae) yhteyteen.


title: Ponce

text: Ponce on pääosin espanjankielisissä maissa käytössä oleva sukunimi. Se on muun muassa seuraavien henkilöiden sukunimi:


title: I Know You Want Me (Calle Ocho)

text: I Know You Want Me (Calle Ocho) on hip hop-artisti Pitbullin kappale, joka julkaistiin hänen Rebelution-studioalbumin toisena singlenä 24. helmikuuta 2009. Kappale sisältää samanlaisuuksia Bucketheadsin kappaleesta "The Bomb! (These Sounds Fall Into My Mind)" sekä Nicole Fasanon ja Pat Richin kappaleesta "75, Brazil Street", joka puolestaan itse sisältää samanlaisuuksia Chicagon kappaleesta "Street Player". Kappaleen kertosäe on dominikaaniräppäripari El Catalta ja Omegalta. Kappaleen nimi viittaa Miamin Little Havanan kaupunginosassa olevaan Calle Ocho-nimiseen katuun. Kappaleen ensiesitys tapahtui Miamin WPOW-radioasemalla. Kappale on mukana myös Xbox 360-konsolin Kinect-pohjaisella Dance Central-videopelillä, PlayStation 2-konsolille julkaistussa Dance Dance Revolution X2-pelissä, PlayStation 3-konsolille julkaistussa PlayStation Move-pohjaisessa SingStar Dancessä sekä Suburgatoryn pilottijaksossa.


title: Anamarija Lampič

text: Anamarija Lampič (s. 17. kesäkuuta 1995 Ljubljana) on slovenialainen maastohiihtäjä. Seuratasolla Lampič edustaa TSK Triglav Kranjia. Hän on erikoistunut sprintteihin.


title: Anamarija Lampič

text: Lampič debytoi maastohiihdon maailmancupissa joulukuussa 2013 Asiagon sprintissä sijoittuen sijalle 51. Ensimmäiset maailmancupin pisteensä hän saavutti tammikuussa 2015 Otepään perinteisen sprinistä sijoituttuaan sijalle 11. Kymmenen parhaan joukkoon hän sijoittui ensimmäisen kerran oltuaan seitsemäs Drammenin perinteisen hiihtotavan sprintissä helmikuussa 2016. Tämä oli Lampičin paras sijoitus maailmancupin osakilpailussa kunnes hän voitti perinteisen hiihtotavan sprintin Pyeongchangissa helmikuussa 2017. Tämän jälkeen hän on sijoittunut vielä kuudenneksi Drammenin perinteisen hiihtotavan sprintissä maaliskuussa 2017.


title: Anamarija Lampič

text: Lampič on osallistunut viisiin nuorten MM-kilpailuihin. Vuonna 2012 hän voitti nuorten MM-pronssia viestistä Erzurumista. Vuonna 2012 Lampič voitti myös hopeaa viiden kilometrin kilpailusta nuorten olympialaisista Innsbruckista. Euroopan nuorten olympiafestivaaleilla hän saavutti 2013 pronssia vapaan hiihtotavan sprintissä ja 7,5 kilometrin kilpailussa.


title: Anamarija Lampič

text: Falunin MM-kilpailuissa 2015 Lampič sijoittui Slovenian joukkueen ensimmäisen osuuden hiihtäjänä viestissä kymmenenneksi, perinteisen hiihtotavan sprintissä 36:nneksi ja 15 kilometrin yhdistelmähiihdossa 45:nneksi. Lahden MM-kilpailuissa 2017 hän sijoittui perinteisen hiihtotavan parisprintissä Katja Višnarin kanssa kahdeksanneksi, viestissä ensimmäisen osuuden hiihtäjänä 13:nneksi, vapaan hiihtotavan sprintissä 20:nneksi ja 10 kilometrin perinteisen hiihtotavan kilpailussa 34:nneksi. Pyeongchangin olympialaisissa 2018 hän oli vapaan hiihtotavan parisprintissä Alenka Čebašekin kanssa kuudes, henkilökohtaisessa perinteisen hiihtotavan sprintissä seitsemäs, viestissä avausosuuden hiihtäjänä kahdeksas ja 10 kilometrin vapaan hiihtotavan kilpailussa 27:s.


title: Toyota Mirai

text: Toyota Mirai (jap. "tulevaisuus") on Toyotan FCV-konseptimallin pohjalta kehittelemä vetyhybriditekniikalla toimiva henkilöauto, ja yksi maailman ensimmäisistä sarjatuotantoisista vetyhybrideistä. Ensimmäinen oli Hyundai ix35 Fuel Cell. Mirai esiteltiin joulukuussa 2014 Los Angelesin autonäyttelyssä ja se tulee myyntiin Japanissa huhtikuussa 2015, myöhemmin myös Euroopassa ja Yhdysvalloissa. Auton toimintamatka yhdellä tankkauksella on noin 500 kilometriä ja hinta 7 miljoonaa jeniä, eli noin 50 000 euroa.


title: Toyota Mirai

text: Auto perustuu vetyhybriditekniikkaan eli on sarjahybridi, jossa sähkö tuotetaan vedyllä. Mirai on lisäksi täyshybridi, eli polttokenno ei ole jatkuvasti käytössä vaan on pienen kuormituksen aikana, silloin kun lisäsähköä ei tarvita, sammutettuna. Auto hyödyntää TFCS (Toyota Fuel Cell System) -tekniikkaa. Tämä autossa käytettävä polttokenno tuottaa 114 kilowatin eli 155 hevosvoiman tehon, ja teho on riittävä tuottamaan varasähköä talolle. Autoon saakin lisävarusteena ulkoisen virtayksikön, johon auton voi kytkeä sähkökatkoksen aikana ja tuottaa polttokennolla asuntoon sähköä. Autoon tankataan vetyä, joka ilmanottoaukkojen kautta tulevan ilman hapen kanssa tuottaa sähköä kemiallisella reaktiolla polttokennostossa ja muodostaa vettä, joka poistuu pakoputken kautta.Polttokennon tuottama sähkö johdetaan akkuun ja moottoriin.


title: Toyota Mirai

text: Esiteltyään Mirain Toyota vapautti 5680 vetytekniikkaan liityvää patenttia vapaaseen käyttöön. Näistä 1 970 koskee polttokennoja, 3 350 kennojen ohjelmistoja ja 290 autojen vetytankkeja. Lisäksi vapautettiin 70 vedyn tankkausasemien patenttia. Toyota kuitenkin edellyttää patentteja käyttöönottavilta yrityksiltä sopimuksen, jossa varmistetaan patenttien käyttötarkoitus. Patentit ovat käytettävissä vuoden 2020 loppuun asti.


title: Toyota Mirai

text: Auto on neliovinen sedan, jonka ilmettä hallitsevat suuret ilmanottoaukot auton keulassa. Niiden reunalla sijaitsevat auton päiväajovalot. Auton värivaihtoehdot ovat sininen, valkoinen, harmaa ja musta.


title: Toyota Mirai

text: Toyota luovutti ensimmäisen Mirain Japanin pääministerille Shinzo Abelle, ja 19. päivään tammikuuta 2015 mennessä autosta oli tullut 1 500 tilausta, joista 60 % Japanin viranomaisilta. Tämä ylittää huomattavasti Toyotan Miraille asettaman 400 auton kuukausitavoitteen.


title: Toyota Mirai

text: Auton myynti on ollut niin paljon Toyotan arviota suurempi, että Toyota on joutunut kasvattamaan tuotantomäärää. Tästä huolimatta nykyisellä tahdilla osa jo nyt auton ostaneista saa Mirainsa vasta vuoden 2016 lopulla.


title: Toyota Mirai

text: Toyota on ilmoittanut tavoitteekseen rakentaa 2000 Miraita vuonna 2016 ja 3000 vuonna 2017. Tokion kaupunki aikoo tukea vetyautojen yleistymistä noin 330 miljoonalla eurolla ja rakentaa 35 vetyautoille sopivaa tankkausasemaa.


title: Toyota Mirai

text: Maailmanlaajuisesti Miraita myytiin 5300 kappaletta vuonna 2017, joista 2900 myytiin yhdysvaltoihin, 2100 Japaniin ja 200 Eurooppaan.


title: Jussi-palkinnot 1971

text: Jussi-palkinnot 1971 jaettiin 27. toukokuuta 1971 järjestetyssä jakotilaisuudessa Taivallahden kansakoulussa Helsingissä. Palkinnot jaettiin elokuville, jotka olivat saaneet ensi-iltansa vuonna 1970.


title: Toyota FCV

text: Toyota FCV on Toyotan konseptiauto, joka esiteltiin Tokion autonäyttelyssä 2013. Se on vetyhybridi, ja sen pohjalta on kehitetty lähes samanlainen Mirai-sarjatuontantomalli, joka tulee myyntiin Japanissa huhtikuussa 2015.


title: 1, 2 Step

text: 1, 2 Step on Ciaran ja Missy Elliottin kappale Ciaran Goodies-debyyttialbumilta. Ciaran ja Missy Elliottin sanoittama ja Jazze Phan tuottama kappale julkaistiin Yhdysvalloissa albumin toisena singlenä 23. lokakuuta 2004 sekä kansainvälisesti vuoden 2005 toisella kvartaalilla. Se pääsi maailmanlaajuisesti lukuisilla listoilla kymmenen parhaan joukkoon, mukaan lukien Saksassa, Uudessa-Seelannissa ja Isossa-Britanniassa. Kappale on voimakkaasti inspiroitu 1980-luvun elektronisen musiikin tuotannosta. Koko kappaleella Ciara antaa kuvauksen siitä, miltä kappaleen biitti tuntuu kun hän vaatii juhlaseuruetta tanssimaan musiikin tahdissa. "1, 2 Step" sijoittui Billboardin Top 100 Songs Of the Decade-listan 59. sijalle. Yhdysvalloissa kappale saavutti Billboard Hot 100-listan toisen sijan sekä pysyi siellä seitsemän viikkoa.


title: 1, 2 Step

text: Kappale sisältää myös Missy Elliottin käyttämässä interpolointijaetta Teena Marien kappaleesta "Square Biz".


title: Henri Malundama

text: Henri Malundama (s. 8. kesäkuuta 1995 Tampere) on suomalainen jalkapalloilija, joka edustaa Kakkosessa pelaavaa AC Kajaania lainalla Veikkausliigassa pelaavata Tampereen Ilveksestä. Malundaman pelipaikka on vasen laitapuolustaja tai laitalinkki. Hänellä on sekä kamerunilaisia että kongolaisia sukujuuria.


title: Henri Malundama

text: Tampereella syntynyt Malundama edusti lähes koko junioriuransa TKT:tä. Vuonna 2010 hän kävi Valioliigassa tuolloin pelanneen Blackburn Roversin harjoitusleirillä. Vuonna 2013 Malundama siirtyi Kakkosessa pelanneeseen TPV:hen, jota hän ehti edustaa kahdeksan ottelun verran, ennen kuin Ykkösessä pelannut Ilves osti nuoren pelaajan. Malundama osui heti debyyttiottelussaan Ilveksen paidassa Tammelan stadionilla. Kaudella 2013 hän pelasi seitsemän ottelua, joissa hän teki kaksi maalia. Kaudella 2014 otteluita kertyi jo 18, mutta maaleja ei tullut yhtään. MyPan jäätyä ilman liigalisenssiä Ilves nousi Veikkausliigaan kaudeksi 2015 ja jatkosopimuksen tehnyt Malundama tehnee pääsarjadebyyttinsä kauden 2015 aikana.


title: Henri Malundama

text: Kesäkuussa 2015 Malundama siirtyi lainalle Kakkosen AC Kajaaniin.


title: Henri Malundama

text: Malundama on edustanut Suomea kolmesti alle 15-vuotiaiden maajoukkueessa 2010.


title: Parhaan televisioelokuvan Jussi

text: Parhaan televisioelokuvan Jussi oli yksi suomalaisen elokuva-alan Jussi-palkinnoista, jota jakoi Filmiaura. Palkintoa jaettiin vuosina 1966–1980.


title: Carl David Skogman

text: Carl David Skogman (26. lokakuuta 1786 Pernaja – 20. helmikuuta 1856 Tukholma) oli suomalaissyntyinen Ruotsin talouspolitiikkaan vahvasti vaikuttanut valtiosihteeri ja vapaaherra.


title: Carl David Skogman

text: Skogmanin isä oli Pernajan kirkkoherra Jacob Skogman ja äiti Maria Magdalena Starck, äitinsä puolelta hän kuului Serlachius- ja Nylander-sukuihin. Skogman opiskeli Turun akatemiassa ja auskultoi Turun hovioikeudessa. Virkauransa hän aloitti 1804 siviilitoimituskunnan kanslistina Tukholmassa, 1809 hänestä tuli kauppa- ja finanssitoimikunnan sihteeri. Tässä toimessa hän teki useita matkoja, muun muassa Englantiin, Länsi-Intiaan, Yhdysvaltoihin ja Ruotsin hallussa olleelle Guadaloupe-saarelle. Hän omaksui matkoillaan liberaalit raha- ja tullipolitiikan periaatteet ja osallistui niiden toteuttamiseen Ruotsissa. Hänellä oli useita tehtäviä hoidettavanaan, kuten ylipostitirehtööri, kauppakollegion presidentti, konvoijikommissariaatin puheenjohtaja ja useiden eri komiteoiden jäsen 1820- ja 1830-luvuilla. 1819 hänestä tuli valtiosihteeri ja 1826 hänet aateloitiin. Samana vuonna Skogman koki toisaalta valtiosihteerinä Ruotsin valtion talousromahduksen. Skogmanin rahapolitiikkaa arvostelivat sekä kuningas että oppositio. Vuoden 1838 katulevottomuuksien seurauksena hän erosi valtiosihteerin virastaan ja jättäytyi kokonaan kauppakollegion työhön. Vapaaherraksi kirjallisuutta ja taiteita harrastanut Skogman korotettiin 1854. Nuoruudenmuistelmansa "Minnen af lediga stunder" hän oli julkaissut jo 1846.


title: Carl David Skogman

text: Skogmanin puoliso vuodesta 1817 oli Ulrika Scharp.


title: Saint Joseph

text: Saint Joseph voi tarkoittaa seuraavia:


title: Walk Along

text: Walk Along on alankomaalaislaulaja Trijntje Oosterhuisin kappale, joka edusti Alankomaita Eurovision laulukilpailussa 2015. Kappaleen ovat kirjoittaneet Oosterhuisin ystävä, laulaja-lauluntekijä Anouk sekä ruotsalainen lauluntekijä Tobias Karlsson.


title: Walk Along

text: Kappale ei päässyt kymmenen parhaan joukkoon ensimmäisessä semifinaalissa, eikä siten päässyt finaaliin.


title: Australian avoin tennisturnaus 2015 – naisten kaksinpeli

text:
Li Na voitti turnauksen vuosi sitten, mutta lopetti uransa vuoteen 2014. Tällä kertaa turnauksen voitti Serena Williams.
 Carla Suárez Navarro "(1. kierros)
 Venus Williams "(puolivälierät)
 Alizé Cornet "(3. kierros)
 Samantha Stosur "(2. kierros)
 Peng Shuai "(4. kierros)
 Karolína Plíšková "(3. kierros)
 Anastasija Pavljutšenkova "(1. kierros)
 Garbiñe Muguruza "(4. kierros)
 Barbora Záhlavová-Strýcová "(3. kierros)
 Elina Svitolina "(3. kierros)
 Svetlana Kuznetsova "(1. kierros)
 Sabine Lisicki "(1. kierros)
 Casey Dellacqua "(2. kierros)
 Varvara Lepchenko "(3. kierros)
 Zarïna Dïas "(3. kierros)
 Belinda Bencic "(1. kierros)


title: Australian avoin tennisturnaus 2015 – miesten kaksinpeli

text:
Stanislas Wawrinka oli turnauksen puolustava voittaja. Tällä kertaa turnauksen voitti Novak Đoković.
 Gaël Monfils "(2. kierros)
 Gilles Simon "(3. kierros)
 John Isner " (3. kierros)
 David Goffin "(2. kierros)
 Aleksandr Dolgopolov "(1. kierros)
 Philipp Kohlschreiber "(2. kierros)
 Ivo Karlović "(2. kierros)
 Richard Gasquet "(3. kierros)
 Julien Benneteau "(1. kierros)
 Leonardo Mayer "(2. kierros)
 Pablo Cuevas "(1. kierros)
 Lukáš Rosol "(2. kierros)
 Jérémy Chardy "(2. kierros)
 Santiago Giraldo "(2. kierros)
 Fernando Verdasco "(3. kierros)
 Martin Kližan "(2. kierros, luovutti)


title: Englannin mestaruussarjan kausi 2013–2014

text: Englannin jalkapallon toiseksi korkein sarjataso, ja The Football Leaguen korkein sarjataso Englannin Mestaruussarja pelattiin kaudella 2013-2014 24 joukkueen voimin. Sarjasta nousi seuraavan kauden valioliigaan kolme joukkuetta, ja kolme joukkuetta putosi Ykkösliigaan. Sarjan voitti Leicester City FC.


title: Dwight Gayle

text: Dwight Devon Boyd Gayle (s. 17. lokakuuta 1989 Walthamstow) on englantilainen jalkapalloilija, joka edustaa Valioliigassa pelaavaa Newcastle Unitedia. Pelipaikaltaan oikeajalkainen Gayle on hyökkääjä.


title: Dwight Gayle

text: Nuorena Arsenal FC:n akatemiassa pelannut ja sieltä erotettu Gayle aloitti uransa vuonna 2009 Stanstedin riveissä. Hän pelasi alasarjajoukkueessa vuoteen 2011 asti. Vuonna 2011 Gayle siirtyi Englannin kakkosliigassa pelanneeseen Dagenham & Redbridgeen, jota hän edusti vuosina 2011-2013 vain 18 kertaa. Noissa otteluissa syntyi seitsemän maalia. Pääosan ajastaan Dagenham & Redbridgen riveissä Gayle vietti lainalla muissa seuroissa. Vuodet 2011-2012 hän edusti Bishop's Stortfordia, jossa hän teki 42 pelissä 29 maalia, ja vuodet 2012-2013 Englannin mestaruussarjassa pelannutta Peterborough Unitedia, jossa yhdeksässä pelissä syntyi seitsemän osumaa.


title: Dwight Gayle

text: Nuo maalit vakuuttivat Peterboroughin seurajohdon, ja Gayle siirtyikin pysyvästi seuraan tammikuussa 2013. Puolen vuoden aikana Gayle teki Peterboroughille Mestaruussarjassa 20 pelissä kuusi osumaa. Heinäkuussa 2013 Gayle siirtyi Valioliigaan nousseeseen Crystal Palaceen, jossa hän teki pääsarjadebyyttinsä elokuussa 2013 Tottenhamia vastaan. Ensimmäinen maali syntyi niin ikään elokuussa 2013 Sunderlandia vastaan. Ensimmäisellä Valioliiga-kaudellaan Gayle teki seitsemän osumaa. Kaudella 2014–2015 hän onnistui maalinteossa 25 pelissä viisi kertaa ja kaudella 2015–2016 16 ottelussa kolme kertaa.


title: Evelina Settlin

text: Evelina Settlin (s. 5. kesäkuuta 1992) on ruotsalainen maastohiihtäjä. Seuratasolla Settlin edustaa Hudiksvalls IF:ää.


title: Evelina Settlin

text: Settlin debytoi maastohiihdon maailmancupissa maaliskuussa 2012 Drammenin sprintissä. Tuolloin hän sijoittui sijalle 47. Ensimmäistä kertaa Settlin sijoittui 30 parhaan joukkoon maailmancupin osakilpailussa joulukuussa 2013, kun hän oli Tour de Skin sprintissä Oberhofissa yhdestoista. Kymmenen parhaan joukkoon hän sijoittui ensimmäisen kerran oltuaan yhdeksäs Rukan perinteisen hiihtotavan sprintissä Nordic Opening -tapahtumassa marraskuussa 2015. Parhaimmillaan hän on sijoittunut etappikilpailun osuudella neljänneksi Lillehammerin vapaan hiihtotavan sprintissä marraskuussa 2018. Yksittäisessä maailmancupin kilpailussa hän on ollut parhaimmillaan kahdeksas Davosin vapaan sprintissä joulukuussa 2018.


title: Evelina Settlin

text: Settlin on osallistunut kaksiin nuorten MM-kilpailuihin. Vuonna 2012 hän voitti Erzurumista hopeaa niin vapaan hiihtotavan sprintistä kuin viestistä. Alle 23-vuotiaiden MM-kilpailuissa hän on ollut mukana kolme kertaa. Parhaimmillaan hän on sijoittunut neljänneksi 10 kilometrin vapaan hiihtotavan kilpailussa 2015.


title: Round and Round

text: ”Round and Round” on Tinkara Kovačin esittämä kappale, joka oli Slovenian edustuskappale vuoden 2014 Eurovision laulukilpailussa. Kappaleen on säveltänyt Raay ja sen ovat sanoittaneet Kovač itse, Slovenian vuoden 2013 euroviisuedustaja Hannah Mancini ja Tina Piš. Kappaleessa lauletaan sekä englannin että sloveenin kieltä. Kovač soittaa kappaleessa huilusoolon.


title: Round and Round

text: ”Round and Round” selviytyi viimeisenä eli kymmenentenä maana toisesta semifinaalista finaaliin kerättyään 52 pistettä. Finaalissa se oli toiseksi viimeinen eli 25. saatuaan yhdeksän pistettä, joista kahdeksan tuli Montenegrolta ja yksi Makedonialta.


title: Martin Paul

text: Martin Paul (synt. "Moses Philip Nathan", 2. heinäkuuta 1843 Rendsburg, Tanska – 18. toukokuuta 1893 Viipuri, Suomen suuriruhtinaskunta) oli tanskalais-ruotsalais-suomalainen harmonikkataiteilija, jota pidetään ensimmäisenä suomalaisena ammattimaisesti konsertoineena harmonikansoittajana. Paul toimi valtaosan muusikonurastaan Suomessa 1879–1893, järjestäen maanlaajuisia konserttikiertueita sekä harmonikansoiton opetusta. Hänen toiminnastaan on jäänyt yli 1 600 lehti-ilmoitusta ja Paulin kuolemasta uutisoitiin aikanaan useissa suomalaisissa sanomalehdissä. Koska Paul ei säveltänyt omaa musiikkia, eikä äänilevyteknologia ollut vielä syntynyt, hänen roolinsa suomalaisen harmonikkamusiikin historiassa jäi kuitenkin unohduksiin pitkäksi aikaa.


title: Martin Paul

text: Moses Philip Nathan syntyi suhteellisen varakkaaseen juutalaiseen tehtailijaperheeseen Rendsburgissa, Schleswig-Holsteinissa, 1843. Alue oli tuohon aikaan Tanskan maakunta. Hänen isänsä Philip Abrahan Nathan (1805-1885) omisti hansikastehtaan Leipzigissa sekä useampia tehtaita Kielissä. Äiti Henriette Lazarus (1810-1882) oli kotoisin Kielistä ja Moses oli perheen kahdeksas lapsi. Pojan oletetaan saaneen opetusta harmonikansoittoon jo nuorena. Hänen vaiheistaan Tanskassa ei ole juurikaan dokumentoitua tietoa, mutta Lepistön mukaan muistitieto kertoo pojan pitäneen soittamisesta enemmän kuin työskentelystä vanhempiensa tehtailla. Moses Philip muutti Rendsburgista Ruotsin Åmåliin kaksikymmenvuotiaana.


title: Martin Paul

text: Moses Philip Nathan vieraili ensimmäistä kertaa Suomessa marraskuussa 1866 ja ilmoitti Helsingfors Dagbladetissa antavansa harmonikansoiton opetusta nimellä M.P. Nathan. Ilmoituksen yhteydessä hän ilmoitti ammatikseen "handelsbokhållare" eli kauppakirjuri. Hän ilmoitti myös viettävänsä talven Suomessa ja vieraili Helsingin lisäksi myös Hämeenlinnassa marraskuussa 1866 sekä Turussa toukokuussa 1867. Hän avioitui vuonna 1868 itseään kymmenen vuotta vanhemman Emilia Carlmarktin (s. 1832) kanssa Åmålissa 1868 ja pariskunnalle syntyi kaksi lasta. Koska Ruotsin lainsäädäntö juutalaisia koskien oli hyvin säänneltyä, Moses Philip Nathan kääntyi kristinuskoon ja hänet kastettiin Dalslandissa tammikuussa 1868 nimellä Martin Paul Nathan. Perhe muutti Visbyyn 1875, jossa Martin piti biljardihallia muusikontoimen ohessa. Perhe muutti myöhemmin Göteborgiin 1878, jossa Martin sai Ruotsin kansalaisuuden ja otti viralliseksi sukunimekseen taiteilijanimensä Paul.


title: Martin Paul

text: Emilia-vaimon kuoltua Martin vei lapset vanhempiensa kasvatettavaksi Rendsburgiin ja avioitui pian toisen vaimonsa Ida Lagerlöfin (1853-1896) kanssa. Idan vanhemmat eivät hyväksyneet miehen muusikonammattia ja avioliittoa, jolloin pariskunta päätti muuttaa Suomeen ja saapui maahan Tornion kautta 20. elokuuta 1879.


title: Martin Paul

text: Martin Paul aloitti konsertoinnin Suomessa välittömästi ja esiintyi Oulun Seurahuoneella jo viikon sisällä maahan saapumisestaan kolmena peräkkäisenä iltana ja jatkoi sieltä Vaasaan. Lokakuussa 1879 hän järjesti konsertteja ainakin Porissa, Turussa, Kristiinankaupungissa, Hämeenlinnassa, Tampereella ja Helsingissä, jatkaen edelleen Porvooseen ja Viipuriin, jossa hän soitti kolmena iltana aikanaan maineikkaassa hotelli Belvedéressä. Konserttiohjelmisto koostui salonkimusiikista, jonka säveltäjänimiä olivat muun muassa Sauvlet, Gungl, Proch, Lumbye ja Strauss. Ohjelmistoon kuului myös oopperamusiikkia. Lepistö arvioi Paulin käyttäneen instrumenttinaan diatonista kaksirivistä harmonikkaa, jolloin hän on joutunut yksinkertaistamaan huomattavasti soittamiensa teosten melodioita ja soinnutusta. Viipurin konserttien jälkeen Paul esiintyi marraskuussa ainakin Loviisassa, Kotkassa ja Hämeenlinnassa, minkä jälkeen hän asettui pidemmäksi aikaa Helsinkiin aloittaen opetustoiminnan.


title: Martin Paul

text: Paul opetti harmonikansoittoa Helsingissä, Turussa, Kuopiossa, Porvoossa, Joensuussa, Hämeenlinnassa, Oulussa ja Vaasassa ilmoitellen järjestämistään kursseista lehdissä. Tärkeimmät opetuspaikkakunnat olivat kuitenkin Helsinki, Tampere ja Viipuri, joissa Lepistö olettaa Paulin kouluttaneen myös pidemmälle soittotaidossa ehtineitä oppilaita. Paul oli yleensäkin taitava markkinoija ja organisaattori, joka erottui muista ajan konsertoivista taiteilijoista tehokkuudessaan ja lehdistön hyväksikäytössä. Perhe asui eri paikkakunnilla, joista Helsingin jälkeen tärkeimpiä lienevät olleet Tampere, Viipuri ja Lappeenranta. Perhe muutti pysyvämmin Viipuriin vuonna 1887.


title: Martin Paul

text: Martin Paul osasi kirjoittaa ja lukea nuotteja, joka oli tuon ajan harmonikansoittajien keskuudessa harvinaista. Hän julkaisi ensimmäisen suomalaisen harmonikkakouluteoksen, "Harmonika-koulu", vuonna 1885. Teos oli tarkoitettu harmonikan itseopiskeluun ja se sisälsi yksi- ja kaksirivisille harmonikoille tarkoitettua materiaalia. Lepistön mukaan harmonikkakoulun sisältö oli suhteellisen monipuolinen sisältäen oopperoista tunnettuja pikkuteoksia, salonkisävelmiä, Carl Michael Bellmanin tuotantoa sekä suomalaisia ja ruotsalaisia kansanlauluja. Paul myi ja jakeli harmonikkakouluaan itse sekä omille oppilailleen että mainostaen sitä laajalti sanomalehdissä. Teosta oli jonkin verran myynnissä myös kirjakaupoissa.


title: Martin Paul

text: Soolokonserttien lisäksi Paul esiintyi myös puhallinorkesterien ja soittokuntien kanssa sekä toi kiertueilleen Suomeen ulkomaisia taiteilijoita vuodesta 1884 lähtien. Paul teki viimeisen isomman konserttikiertueensa Suomessa vuonna 1890 italialaisen multi-instrumentalisti "signor Florinon" kanssa. Hän saattoi soittamisen ohella tehdä myös taikatemppuja. Martin Paul toimi muusikkotyönsä ohella myös helsinkiläisen Finlands Kommunikationer -sanomalehden taloudenhoitajana sekä otti vastaan vuonna 1883 Louis Henrici -nimisten "ilmanpuhdistuskojeiden" tilauksia.


title: Martin Paul

text: Martin Paul kuoli kotonaan Viipurin Ristimäessä 18. toukokuuta 1893. Kuolemasta uutisoitiin laajalti suomalaisissa sanomalehdissä ja kuolema mainittiin useissa sanomalehdissä vielä vuoden lopussa, jolloin useat lehdet julkistivat listoja merkittävimmistä vuoden aikana kuolleista suomalaisista. Ida Paulille jäi Martinin kuoleman jälkeen huollettavaksi kuusi alaikäistä lasta.


title: Martin Paul

text: Markku Lepistön mukaan Martin Paul soitti vuosien 1879-1893 aikana vähintään 450 soolokonsertissa, tanssitilaisuuksissa, puistoissa ja muissa julkisissa tilaisuuksissa, joiden lisäksi hänen uskotaan esiintyneen lukemattomissa yksityistilaisuuksissa, joista ei ole jäänyt dokumentaatiota. Paulista on tuon ajan lehdissä yli 1600 omia ja muiden tekemiä lehti-ilmoituksia ja artikkeleita, joiden pohjalta voidaan todeta Paulin olleen aikanaan hyvin paljon julkisuudessa. Hän julkaisi myös ensimmäisenä suomenkielisen harmonikkakoulun ja opetti harmonikansoittoa useilla paikkakunnilla. Lepistön mukaan Paul ei konsertoinnista ja opetustoiminnastaan huolimatta koskaan noussut lopulta laajemman yleisön tietoisuuteen, koska sen ajan rahvas luki vähemmän sanomalehtiä, etenkin ruotsinkielisiä, joissa monet ilmoitukset ja konserttiarviot julkaistiin. Paulin esittämä ohjelmisto saatettiin kokea myös laajemman yleisön keskuudessa liian taiteelliseksi, minkä vuoksi yleisömäärät monin paikoin saattoivat jäädä vähäisemmiksi. Martin Paulin ura Suomessa jäi myös suhteellisen lyhyeksi hänen varhaisen kuolemansa vuoksi. Paul ei myöskään säveltänyt omaa musiikkia, eikä äänilevyä ollut hänen aikanaan vielä keksitty, joten hänen taitonsa ja uransa vaipuivat pitkäksi aikaa unohduksiin 1900-luvulla. Markku Lepistön mukaan Martin Paul oli kuitenkin kiistatta ensimmäinen suomalainen konsertoiva harmonikansoittaja ja taiturimainen monilahjakkuus, joka tunnettiin Suomessa laajalti omana aikanaan.


title: UCI World Tour 2015

text: UCI World Tour 2015 oli seitsemäs kansainvälisen pyöräilyliiton järjestämän kilpailusarjan kausi. Sarja alkoi Australiassa järjestettävällä Tour Down Under -kilpailulla 20. tammikuuta ja päättyi Pohjois-Italiaan, Lombardian ympäriajoon, 4. lokakuuta.


title: UCI World Tour 2015

text: Pekingin ympäriajoa, jota ei enää järjestetä, lukuun ottamatta kaikki vuoden 2014 World Touriin kuuluneet kilpailut sisältyivät myös vuoden 2015 sarjaan.


title: UCI World Tour 2015

text:
Lähde: UCI
"Päivitetty 5.10.2015"
Lähde: UCi


title: Ile Jokinen (radiotoimittaja)

text: Ilkka ”Ile” Jokinen (elokuussa 1966) on suomalainen toimittaja ja radiojuontaja, joka on työskennellyt muun muassa Radio Novassa. Hän on kirjoittanut kirjan "Pyöräbongari", joka ilmestyi vuonna 2011.


title: Ile Jokinen (radiotoimittaja)

text: Jokinen työskenteli Radio Novalla vuodesta 1997 lähtien, kunnes hänet irtisanottiin yt-neuvotteluissa helmikuussa 2016.


title: Ile Jokinen (radiotoimittaja)

text: Jokinen on yksi toukokuussa 2016 aloittaneen radioaseman Helmiradion juontajista. Aseman omistaa Sanoma-konserni.


title: Ile Jokinen (radiotoimittaja)

text: Jokinen on opiskellut Turussa Paasikivi-Opistossa tiedotusopin linjalla ja Laajasalon opiston radiolinjalla Helsingissä. Ennen radiouraansa hän työskenteli toimittajana muun muassa sanomalehti Turun Sanomissa ja kaupunkilehti Turkulaisessa.


title: Aulanko (albumi)

text: Aulanko on Sanin 10. lokakuuta 2014 julkaistu kolmas sooloalbumi. Albumin on tuottanut Janne Saksa. Albumi ei ole sijoittunut lainkaan Suomen viralliselle albumilistalle.


title: Aulanko (albumi)

text: Albumin ensimmäinen single ”Versoava juuri” julkaistiin 6. tammikuuta 2014, josta on julkaistu myös Kimi Nordströmin ohjaama musiikkivideo. Huhtikuussa 2014 albumilta julkaistiin singlenä Sanin ja Veeti Kallion duettokappale ”Niin käyvät kahdestaan”.


title: Aulanko (albumi)

text: 5. syyskuuta singlenä julkaistiin kappaleet ”Aulanko” sekä ”Jää”. Jälkimmäisestä julkaistiin Tommi Lepolan ohjaama musiikkivideo vuoden 2015 alussa. Video on kuvattu Tampereella sijaitsevan tornihotellissa ja sen läheisyydessä.


title: Ile Jokinen

text: Ile Jokinen viittaa seuraaviin henkilöihin:


title: Mohamed Ali Moncer

text: Mohamed Ali Moncer (s. 28. huhtikuuta 1991 Sfax) on tunisialainen jalkapalloilija. Hyökkäävänä keskikenttäpelaajana pelaava Moncer edustaa Tunisian pääsarjassa pelaavaa CS Sfaxienia.


title: Mohamed Ali Moncer

text: Moncer aloitti pääsarjauransa kaudella 2010–2011 CS Sfaxienin riveissä. Hän oli saavuttaa jo tulokaskaudellaan CAF Confederation Cupin mestaruuden Sfaxienin riveissä, mutta joukkue hävisi loppuottelussa FUS Rabatille 3–2. Kaudella 2012–2013 Moncer oli voittamassa Tunisian mestaruutta.


title: Mohamed Ali Moncer

text: Moncer pelasi ensimmäisen maaottelunsa Tunisian paidassa 11. tammikuuta 2015 Algeriaa vastaan.


title: Mohamed Ali Moncer

text: Moncer pelasi ensimmäiset arvokisansa vuoden 2015 Afrikan kisoissa. Hän teki kisojen avausottelussa 1–0 maalin Kap Verdea vastaan.


title: Dominica talviolympialaisissa 2014

text: Dominica osallistui ensimmäistä kertaa talviolympialaisiin vuoden 2014 Sotšin talviolympialaisissa. Maalla oli kisoissa kaksi edustajaa, jotka molemmat osallistuivat olympialaisten maastohiihtoon. Gary di Silvestri osallistui miesten 15 vapaan hiihtotyylin kilpailuun ja hänen vaimonsa Angelica di Silvestri osallistui naisten 10 km perinteisen kilpailuun. Kumpikaan maan olympiaedustajista ei ollut syntyperäinen dominicalainen; Gary di Silvestri on kotoisin Yhdysvalloista ja Angelica di Silvestri Italiasta. Heille on kuitenkin myönnetty Dominican kansalaisuus.


title: Deontay Wilder

text: Deontay Leshun Wilder (s. 22. lokakuuta 1985 Tuscaloosa, Alabama) on yhdysvaltalainen raskaansarjan ammattilaisnyrkkeilijä ja WBC-liiton raskaansarjan maailmanmestari.


title: Deontay Wilder

text: Wilder voitti 17. tammikuuta 2015 WBC-liiton MM-titteliottelussa kanadalaisen Bermane Stivernen yksimielisellä pistevoitolla. Hänestä tuli ensimmäinen yhdysvaltalainen raskaan sarjan maailmanmestari sitten Shannon Briggsin, joka menetti tittelinsä kesäkuussa 2007.


title: Deontay Wilder

text: Stiverne-ottelu oli myös Wilderin vuonna 2008 alkaneen ammattilaisuran ensimmäinen ottelu, joka ei päättynyt keskeytykseen. Kaikki aiemmat 32 ammattilaisotteluaan hän oli voittanut jo ennen tuomariston päätöstä.


title: Deontay Wilder

text: Wilder puolusti mestaruuttaan 1. joulukuuta 2018 Los Angelesissa Tyson Furya vastaan ja ottelu päättyi ratkaisemattomaan, jolla tuomiolla Wilder säilytti mestaruutensa. Tuomarien pisteet olivat 115–111, 110–114 ja 113–113. Wilder löi ottelun aikana Furyn kahdesti lattiaan.


title: Deontay Wilder

text: Wilderin amatööriuran suurin saavutus oli olympiapronssi Pekingin olympialaisissa 2008. Wilder on kertonut nuorempana ihailleensa Muhammad Alia ja Thomas Hearnsia.


title: Deontay Wilder

text: Wilder pidätettiin 14. kesäkuuta 2017 marihuanan hallussapidosta Tuscaloosassa Yhdysvalloissa.


title: Sinä ansaitset kultaa

text: ”Sinä ansaitset kultaa” on Jari Sillanpään kappale hänen syyskuussa 2014 julkaistulta "Rakkaudella merkitty mies" -nimiseltä studioalbumiltaan. Singlenä kappale julkaistiin lokakuussa 2014. Kappaleen ovat säveltäneet Petri Somer sekä Aku Rannila, ja sen on sanoittanut Saara Törmä.


title: Sinä ansaitset kultaa

text: Sillanpää ei alun perin halunnut levyttää kappaletta lainkaan kuultuaan siitä tehdyn demoversion. Kappaleen sanoittanut Saara Törmä oli lukenut 7 päivää -lehdessä julkaistun Sillanpään parisuhteen päättymisestä kertovan artikkelin, jonka väitteet artisti itse oli kiistänyt. Lopulta Sillanpää kuitenkin päätyi levyttämään kappaleen soitettuaan sitä aluksi ystävilleen, jotka saivat artistin mielen muuttumaan.


title: Sinä ansaitset kultaa

text: Kappaleesta on julkaistu Numi Nummelinin ohjaama musiikkivideo, joka on kuvattu F1-veneilijä Sami Seliön kotitalossa Helsingissä.


title: Sinä ansaitset kultaa

text: Kappaleesta on muodostunut yksi Sillanpään viime vuosien suurimmista hiteistä. Singlelistalla ”Sinä ansaitset kultaa” sijoittui parhaimmillaan 13:nneksi (1/2015). Latauslistalla kappale nousi listan ensimmäiseksi kahdeksi viikoksi viikoilla 51–52/2014. Radiosoittolistalla kappale ylsi neljänneksi.


title: Parhaan työryhmän Jussi

text: Parhaan työryhmän Jussi oli yksi suomalaisen elokuva-alan Jussi-palkinnoista, jota jakoi Filmiaura. Palkintoa jaettiin vuosina 1976, 1980 ja 1981.


title: Jussi-palkinnot 1976

text: Jussi-palkinnot 1976 jaettiin 2. syyskuuta 1976 järjestetyssä jakotilaisuudessa elokuvateatteri Maximassa Helsingissä. Palkinnot jaettiin elokuville, jotka olivat saaneet ensi-iltansa välillä 1.7.1975-30.6.1976.


title: Leonard Åström

text: Aksel Leonard ”Lenna” Åström (7. maaliskuuta 1883 Oulu – 16. toukokuuta 1939 Bryssel, Belgia) oli suomalainen diplomaatti.


title: Leonard Åström

text: Åströmin vanhemmat olivat merikapteeni Axel Mikael Åström ja Maria Åström. Hän pääsi ylioppilaaksi Oulun ruotsalaisesta lyseosta 1902 ja opiskeli Helsingin yliopistossa valmistuen filosofian kandidaatiksi 1909 ja maisteriksi 1910.


title: Leonard Åström

text: Åström oli oululaisen sanomalehti Kalevan toimittajana ja osakkaana 1904–1906, kauppaoppilaitoksen opettajana Kotkassa 1910–1916 ja Tampereella 1916–1917 sekä Tampereen kauppakamarin asiamiehenä 1918. Hän toimi kauppa- ja teollisuushallituksen kauppaopetuksen ylitarkastajana 1919 ja ulkoasiainministeriön kauppapoliittisen osaston päällikkönä 1919–1921. Tämä jälkeen Åström oli lähettiläänä Washingtonissa 1921–1934 ja samalla lähettiläänä Havannassa 1929–1934. Viimeksi Åström oli lähettiläänä Haagissa ja Brysselissä 1938–1939. Hän ampui itsensä Brysselissä toukokuussa 1939.


title: Leonard Åström

text: Nimellä "L. Åström":


title: Anssi Lehikoinen

text: Anssi Lehikoinen on suomalainen professori ja yritysjohtaja. Hän toimii Itä-Suomen yliopistossa Professor of Practice tehtävässä alanaan innovaatiojohtaminen, erityisesti tutkimuksen kaupallistaminen. Hänen professuurinsa on osa-aikainen välillä 1.12.2014–30.11.2017 ja ensimmäinen Professor of Practice-tehtävä Itä-Suomen yliopistossa. Lehikoinen on myös Rocsole Oy:n perustaja ja hallituksen puheenjohtaja. Hän on myös Enfo Oyj:n hallituksen puheenjohtaja ja Osuuskunta KPY:n hallituksen jäsen. Hän on valmistunut diplomi-insinööriksi Teknillisestä korkeakoulusta vuonna 2004 ja väitellyt filosofian tohtoriksi sovelletun fysiikan alalta Itä-Suomen yliopistosta vuonna 2012. Lehikoisen väitöskirja käsitteli impedanssitomografian soveltuvuutta maaperätutkimukseen sekä teollisten prosessien putkivirtausten monitorointiin Lehikoinen on palkittu nuori tutkijayrittäjä-palkinnolla vuonna 2013.


title: Atvars Tribuncovs

text: Atvars Tribuncovs (s. 14. lokakuuta 1976 Ogre, Latvian SNT, Neuvostoliitto) on latvialainen jääkiekkopuolustaja, joka pelaa kotimaassaan Latvijas Atklatais cempionatsin HK Kurbadsissa. Hänet on tunnettu on puolustavana puolustajana, jonka vahvuuksiin kuuluu kokemus, iso koko, luistelu ja alivoimapelaaminen. Tribuncovsilla on myös kohtalaisen hyvät hyökkäyspään taidot, joka näkyy varsinkin kovassa lyöntilaukauksessa. Hän on pelannut aiemmin myös ulkomailla Puolassa, Venäjällä, Suomessa, Saksassa, Pohjois-Amerikassa, Ruotsissa, Tšekissä ja Kazakstanissa.


title: Atvars Tribuncovs

text: Triboncovs on Pārdaugava Riian kasvatti. Hän pelasi joukkueessa ensimmäiset miesten pelinsä seuran kakkosjoukkueessa Latvian pääsarjassa kaudella 1992–1993, jossa Tribuncovs voitti kauden päätteeksi Latvian-mestaruuden. Kaudella 1994–1995 hän pelasi Pārdaugavassa Kansainvälistä liigaa ja kauden 1995–1996 Tribuncovs vietti Itä-Euroopan liigan Juniors Riiassa. Kauden 1996–1997 hän pelasi Puolan Polska Liga Hokejowan Stoczniowiec Gdańskissa. Kauden 1997–1998 Tribuncovs aloitti Venäjän Superliiga-joukkue Spartak Moskovassa, josta hän siirtyi kesken kauden Suomeen ja I-divisioonajoukkue Kokkolan Hermeksen riveihin.


title: Atvars Tribuncovs

text: Kaudeksi 1998–1999 Tribuncovs siirtyi SM-liigajoukkue Rauman Lukkoon. Kaksi seuraavaa kautta hän vietti Saksan toiseksi korkeimmalla sarjatasolla 2. Bundesligassa Crocodiles Hamburgissa ja REV Bremerhavenissa. Ensimmäisellä kaudellaan 1999–2000 Tribuncovs kävi pelaamassa myös neljän ottelun verran ECHL-joukkue Tallahassee Tiger Sharksin väreissä. Kaudeksi 2001–2002 hän siirtyi Saksassa sarjatasoa ylemmäs DEL-liigan Berlin Capitalsiin, jonka eniten maaleja tehnyt puolustaja Tribuncovs oli seitsemällä osumallaan. Hän jakoi tehoilla 2+3=5 kevään 2002 karsintasarjassa joukkueen sisäisen pistepörssin voiton Corey Fosterin kanssa. Capitals kuitenkin putosi kauden päätteeksi 2. Bundesligaan.


title: Atvars Tribuncovs

text: Tribuncovs siirtyi kaudeksi 2002–2003 Superliiga-joukkue Salavat Julajev Ufaan, jonka tehokkain puolustaja hän oli tehoilla 4+10=14, kuten myös seuraavalla kaudella 2003–2004 tehoilla 2+14=16. Kauden 2004–2005 Tribuncovs aloitti hänelle tutussa seurassa Spartak Moskovassa, mutta hän palasi kuitenkin kesken kauden takaisin Ufaan. Kaudeksi 2005–2006 Tribuncovs siirtyi Ruotsiin Elitserien-joukkue Mora IK:hon, mutta hän jätti joukkueen kuitenkin helmikuussa 2006 taloudellisten syiden vuoksi. Tribuntsovs ei useiden sarjojen siirtotakarajojen umpeutumisen vuoksi pelannut enää loppukaudella missään. Kaudeksi 2006–2007 hän siirtyi SM-liigajoukkue Oulun Kärppiin. Tribuncovs hankittiin joukkueeseen peruspuolustajaksi, mutta hän kuitenkin ylitti odotukset kiekollisessa osaamisessaan ja teki 39 runkosarjaottelussa tehot 5+14=19. Tammikuussa 2007 Tribuncovs kuitenkin siirtyi yllättäen kevääseen 2008 asti ulottuvalla sopimuksella Elitserien-joukkue Färjestads BK:hon. Siirron takana oli seuran rahakas sopimustarjous ja pitkäaikainen kiinnostus häntä kohtaan.


title: Atvars Tribuncovs

text: Tribuncovs ei pelannut Färjestadissa enää jälkimmäistä sopimuskauttaan, vaan jatkoi kaudella 2007–2008 uraansa Superliigan Lada Toljatissa, josta hän palasi kuitenkin taas kesken kauden Elitserieniin. Tribuncovs siirtyi tällä kertaa MODO Hockeyn paitaan. Hän edusti joukkuetta kauden aikana myös Euroopan seurajoukkueiden mestaruusturnauksessa. Kaudeksi 2008–2009 Tribincovs palasi kotimaahansa ja siirtyi KHL:ssä aloittaneeseen Dinamo Riikaan. Hän nousi joukkueen varakapteeniksi, mutta siirtotakarajalla Tribuncovs siirtyi kuitenkin loppukaudeksi Elitserien-joukkue Skellefteå AIK:hon. Lokakuussa 2009 hän teki sopimuksen Tšekin Extraligan HC Karlovy Varyn kanssa. Helmikuussa 2010 joukkue lainasi Tribuncovsin sarjatasoa alemmas 1. Národní Hokejová Ligan KLH Chomutoviin. Hänen kautensa päättyi sarjan mestaruuteen.


title: Atvars Tribuncovs

text: Kauden 2010–2011 Tribuncovs aloitti kotimaansa pääsarjassa HK MOGOssa ja hän pelasi myös sarjatasoa alempana HK Kurbadsissa, kunnes Tribuncovs siirtyi joulukuussa 2010 Valko-Venäjän Ekstraligan H’K Homeliin. Kaudella 2011–2012 hän oli tehoilla 7+33=40 Homelin tehokkain puolustaja ja neljänneksi paras pistemies. Tribuncovs sijoittui koko Ekstraligan puolustajien pistepörssissä toiseksi edellään vain H’K Šah’tsjor Salihorskin Juri Navarenko. Hän voitti kauden päätteeksi pronssia. Kaudella 2012–2013 Tribuncovs nousi Homelin varakapteeniksi ja oli joukkueen paras syöttäjä, tehokkain puolustaja ja neljänneksi paras pistemies tehoilla 9+31=40. Hänen edellään puolustajien pistepörssissä oli jälleen vain Navarenko. Tribuncovs voitti Valko-Venäjän Cupin. Kaudeksi 2013–2014 hän siirtyi vuoden mittaisella sopimuksella Kazakstanin mestaruussarjan Aristan Temirtau'un. Tribuncovs jakoi tehoilla 6+21=27 sarjan puolustajien pistepörssin neljännen sijan HK Almatyn Sergei Mašinetsin kanssa. Hän voitti kauden päätteeksi pronssia.


title: Atvars Tribuncovs

text: Kaudella 2014–2015 Tribuncovs esiintyi 11 ottelun verran Ekstraliga-joukkue H’K Njoman Hrodnassa. Kaudeksi 2015–2016 hän palasi kotimaahansa ja HK Kurbadsin paitaan pelaamaan Latvian pääsarjaa vuoden mittaisella sopimuksella.


title: Atvars Tribuncovs

text: Tribuncovs edusti Latviaa Salt Lake Cityn olympiakisoissa 2002 ja Torinon olympiakisoissa 2006 sekä niiden karsinnoissa. Hän pelasi myös MM-kilpailuissa vuosina 1998, 1999, 2000, 2001, 2002, 2003, 2004, 2005, 2006 ja 2007. Yhteensä hän on pelannut 81 A-maaottelua.


title: Atvars Tribuncovs

text: Tribuncovs pelasi myös alle 20-vuotiaiden C1-sarjan MM-kilpailuissa vuonna 1995 sekä alle 18-vuotiaiden C-sarjan EM-kilpailuissa vuosina 1993 ja 1994.


title: Aleksandar Vučić

text:
Aleksandar Vučić (s. 5. maaliskuuta 1970) on serbialainen poliitikko, ja Serbian tasavallan 5. presidentti toukokuusta 2017 lähtien. Hän on toiminut myös Serbian pääministerinä huhtikuusta 2014 presidenttikautensa alkuun asti ja tätä ennen varapääministerinä sekä puolustusministerinä.
Vucic edustaa oikeistokonservatiivista SNS-puoluetta (Српска напредна странка.
Jugoslavian hajoamisen aikaan Vučić oli Suur-Serbiaa ajavan radikaalipuolueen aktiivi. Hän kuitenkin siirtyi maltillisempaan SNS:ään.


title: Jussi-palkinnot 1984

text: Jussi-palkinnot 1984 jaettiin 11. huhtikuuta 1984 järjestetyssä jakotilaisuudessa ravintola Kaisaniemessä Helsingissä. Palkinnot jaettiin elokuville, jotka olivat saaneet ensi-iltansa välillä 1.3.1983-29.2.1984.


title: Anna Rukko

text: Anna Rukko (s. 16. huhtikuuta 1996) on suomalainen hyväntekijä ja vuoden 2014 lapsuusteko-palkinnon saaja. Anna Rukko nousi julkisuuteen saatuaan kutsun vuoden 2014 itsenäisyyspäivän linnanjuhliin. Hän oli linnanjuhlien nuorin osallistuja. Hän on kerännyt tähän mennessä Uusi Lastensairaala 2017 -hankkeelle rahaa yli 63 000 euroa myymällä itse tekemiään koruja Facebookissa. Rukko on itse sairastanut melanoomaa ja ollut Lastensairaalassa potilaana.Rukko valittiin vuoden 2014 seurakuntavaaleissa sekä Tapiolan seurakunnan seurakuntaneuvostoon että Espoon seurakuntayhtymän yhteiseen kirkkovaltuustoon. Hän on kirkkovaltuuston nuorin jäsen. Hänet valittiin vuoden 2017 kuntavaaleissa Espoon kaupunginvaltuustoon kokoomuksen listalta 617 äänellä. Hän on valtuuston nuorin jäsen.


title: Hugo Niskanen

text: Hugo Olavi Niskanen (8. syyskuuta 1920 Kaavi – 4. joulukuuta 2014) oli suomalainen kestävyysjuoksija.


title: Hugo Niskanen

text: Niskanen sijoittui 10 000 metrin juoksussa 19:nneksi Helsingin olympialaisissa 1952 ajalla 30.59,6. Kalevan kisoista hän saavutti 5 000 metrin juoksussa pronssia vuosina 1951 ja 1953 sekä 10 000 metrillä kultaa 1951, hopeaa 1948, 1952 ja 1954 ja pronssia 1955. Maaotteluissa hän edusti Suomea kolmesti.


title: Hugo Niskanen

text: Niskasen ennätys 5 000 metrillä oli 14.35,8 ja 10 000 metrillä 30.28,0. Hän edusti Outokummun Partiota.


title: Eesti Muusikaauhinnad

text: Eesti Muusikaauhinnad (EMA) on vuosittain Virossa järjestettävä gaala, jossa palkitaan virolaisen musiikkialan henkilöitä. Gaalassa valitaan muun muassa vuoden nais- ja miessolisti, vuoden yhtye ja vuoden musiikkivideo. Gaala on järjestetty vuodesta 1998 alkaen.


title: Eesti Muusikaauhinnad

text:
Genrepalkinnot on jaettu eri vuosina eri perustein joko parhaalle yhtyeelle tai albumille.
Albumitaide
Artisti


title: Eesti Muusikaauhinnad

text: Levy-yhtiö


title: Eesti Muusikaauhinnad

text: Radiohitti


title: Eesti Muusikaauhinnad

text: Tanssihitti


title: Eesti Muusikaauhinnad

text: Tanssiyhtye


title: Eesti Muusikaauhinnad

text: Tuottaja


title: Eesti Muusikaauhinnad

text: Ulkomaalainen artisti


title: Eesti Muusikaauhinnad

text: Yleisön suosikki


title: Morten Tyldum

text: Morten Tyldum (s. 1967) on norjalainen elokuvaohjaaja.


title: Morten Tyldum

text: Tyldum sai parhaan ohjauksen Oscar-ehdokkuuden ensimmäisestä englanninkielisestä elokuvastaan, vuonna 2014 ensi-iltansa saaneesta "The Imitation Gamesta".


title: Jonathas

text: Jonathas Cristian de Jesus, yleensä vain Jonathas (s. 6. maaliskuuta 1989 Ribeirão das Neves, Brasilia) on brasilialainen jalkapalloilija. Hän edustaa Espanjan Primera Divisiónissa pelaavaa Real Sociedadia ja on pelipaikaltaan hyökkääjä.


title: Kurejoki

text: Kurejoki on kylä Alajärvellä. Kylän läpi virtaa samanniminen joki Alajärvestä Lappajärveen. Kylässä toimii Ylikylän koulu (alakoulu), Järviseudun ammatti-instituutin Kurejoen toimipiste sekä kyläyhdistys. Alueella on ollut ihmisasutusta jo kivikaudella.


title: Kurejoki (joki)

text: Kurejoki on joki Alajärvellä. Se virtaa Kurejoen kylän halki Alajärvestä Lappajärveen. Rantaviivaa on 18,8 kilometriä. Veden laatu on luokiteltu välttäväksi. Silti joella myös kalastetaan.


title: Sallaajärven aarnialue

text: Sallaajärven aarnialue on 25 hehtaarin laajuinen luonnonsuojelualue Taka-Keljossa Jyväskylässä. Siellä on 1600 metriä pitkä luontopolku, jonka varrella on 14 rastia. Sallaajärven aarnialueen metsä on enimmäkseen kuusivaltaista. Nimestään huolimatta luonnonsuojelualue ei sijaitse Ala-Sallaajärven eikä Ylä-Sallaajärven rannalla mutta kylläkin todella lähellä viimeksi mainittua. Alue on liito-oravan elinpiiriä.


title: Ilkka Välimäki

text: Ilkka Aimo Tapio Välimäki (21. maaliskuuta 1939 Pori – 30. marraskuuta 2014 Raisio) oli suomalainen lastenlääkäri ja Turun yliopiston professori.


title: Ilkka Välimäki

text:
Ilkka Välimäen vanhemmat olivat liikkeenharjoittaja Aimo Välimäki ja Anni Heinonen. Välimäki kirjoitti ylioppilaaksi Tyrvään yhteiskoulusta Vammalasta vuonna 1958, valmistui Helsingin yliopistosta lääketieteen lisensiaatiksi vuonna 1965 ja väitteli lääketieteen ja kirurgian tohtoriksi vuonna 1969.
Välimäki opiskeli 1960-luvulla Kanadassa ja ja työskenteli 1980-luvulla Britanniassa Oxfordissa John Radcliffin yliopistosairaalassa vierailevana professorina. Turun yliopistossa ja Turun yliopistollisessa keskussairaalassa hän työskenteli lastentautien klinikalla apulaisopettajana, apulaisprofessorina ja professorina. Hän oli 1976–1998 sydäntutkimusaseman johtaja ja lääketieteellisen tiedekunnan dekaani 1998–2001. Hänen tutkimusalaansa olivat kliininen fysiologia, sydän- ja verisuonitautien ehkäisy ja urheilulääketiede.


title: Ilkka Välimäki

text: Välimäki suunnitteli useita sukuvaakunoita.


title: KDM Agdlek (Y386)

text: KDM Agdlek (runkonumero Y386) oli Tanskan laivaston Agdlek-luokan kutteri.


title: KDM Agdlek (Y386)

text: Alus tilattiin Svendborg Shipyard Limitediltä. Sen köli laskettiin 6. heinäkuuta 1973 ja alus laskettiin vesille vielä samana vuonna 30. lokakuuta. Alus valmistui 12. maaliskuuta 1974.


title: KDM Agdlek (Y386)

text: Aluksen aseistukseksi vaihdettiin 2004 kaksi 12,7 millimetrin konekivääriä (12,7 mm Heavy Machine Gun M/01 LvSa). Se poistettiin palveluksesta ja alus myytiin julkisella pakkohuutokaupalla 23. huhtikuuta 2008 2 725 000 Tanskan kruunulla.


title: KDM Agpa (Y387)

text: KDM Agpa (runkonumero Y387) oli Tanskan laivaston Agdlek-luokan kutteri.


title: KDM Agpa (Y387)

text: Alus tilattiin Svendborg Shipyard Limitediltä. Sen köli laskettiin 2. marraskuuta 1973 ja alus laskettiin vesille 15. maaliskuuta 1974. Alus valmistui vielä samana vuonna 14. toukokuuta.


title: KDM Agpa (Y387)

text: Aluksen aseistukseksi vaihdettiin 2004 kaksi 12,7 millimetrin konekivääriä (12,7 mm Heavy Machine Gun M/01 LvSa). Se poistettiin palveluksesta ja alus myytiin julkisella pakkohuutokaupalla 25. maaliskuuta 2009 1 400 000 Tanskan kruunulla.


title: Minna Lyons

text: Minna Lyons on suomalainen evoluutiopsykologi, joka työskentelee Liverpoolin yliopistossa. Vuonna 2014 hän sai yhdessä Peter Jonasonin ja Amy Jonesin kanssa julkaisemastaan vuorokausirytmin ja narsismin, psykopatian sekä machiavellismin suhdetta selvittelevästä tutkimuksesta humoristisen Ig Nobel -palkinnon ensimmäisenä suomalaisena. Lyons kirjoitti ylioppilaaksi 26-vuotiaana Helsingissä ja lähti sitten opiskelemaan brittiläiseen yliopistoon. Hänen perheeseensä kuuluu kaksi lasta.


title: KDM Tulugaq (Y388)

text: KDM Tulugaq (runkonumero Y388) oli Tanskan laivaston Agdlek-luokan kutteri.


title: KDM Tulugaq (Y388)

text: Alus tilattiin Svendborg Shipyard Limitediltä. Sen köli laskettiin 22. toukokuuta 1978 ja alus laskettiin vesille vielä samana vuonna 20. syyskuuta. Alus aloitti 17. toukokuuta 1979 koeajot ja se valmistui 26. kesäkuuta.


title: KDM Tulugaq (Y388)

text: Alus oli heinäkuusta elokuuhun 1982 Grönlannissa osana Royal Flotillaa. Sen aseistukseksi vaihdettiin 2004 kaksi 12,7 millimetrin konekivääriä (12,7 mm Heavy Machine Gun M/01 LvSa). Alus on edelleen vuonna 2015 palveluksessa.


title: Kioski (uutispalvelu)

text: Yle Kioski on Yleisradion uuden journalismin palvelu, joka tekee verkkovideoita nuorelle kohderyhmälle. Palvelu toimii alustoilla, joita etenkin nuoret seuraavat.Kioski julkaisee sisältöjä lähes päivittäin Instagramissa, Youtubessa, Facebookissa, Twitterissä, Yle Areenassa ja televisiossa.


title: Kioski (uutispalvelu)

text: Kioski kostuu useasta eri toimituksesta. Yhteiskuntatoimitus julkaisee journalistisia sisältöjä Journal-kanavalla Youtubessa] ja Instagram-tilillä. Lisäksi yhteiskuntatoimitus tekee lyhytdokumentteja ja All X Panel -keskustelusarjaa. Life-toimitus tekee humoristista sisältöä Instagramiin ja Youtubeen. Lisäksi Kioski tekee tiede-, peli- ja ruokasisältöjä.


title: Kioski (uutispalvelu)

text: Tekijöidensä mukaan Kioski tarttuu päivän aiheisiin ”ennakkoluulottomasti, pönöttämättä ja intohimolla”.


title: Kioski (uutispalvelu)

text: Kioski luotiin vuoden 2015 alussa tavoittamaan Ylelle haastavaa nuorta kohderyhmää sekä kokeilemaan uusia tapoja paketoida uutis- ja ajankohtaissisältöä uusille alustoille.


title: Kioski (uutispalvelu)

text: Kioski toimi aikaisemmin televisiossa Yle TV2:lla. "Kioskin" ensimmäisellä tuotantokaudella televisiossa tehtiin viitenä päivänä viikossa suoria lähetyksiä. Toisella kaudella "Kioskissa" toistui arkipäivisin viisi eri ohjelmaa: Aleksi's wonderland, Kaarlen maailma, Mamu-Suomi-Mamu, Marjan vallassa ja Rakelin kuplassa.


title: Antony C. Sutton

text: Antony Cyril Sutton (14. helmikuuta 1925 – 17. kesäkuuta 2002) oli brittiläis-yhdysvaltalainen historioitsija, taloustieteilijä ja kirjailija. Sutton oli Stanfordin yliopiston Hoover-instituutin tutkija 1968–1973, jolloin hän kirjoitti "Western Technology and Soviet Economic Development" -sarjan teokset. Antony Suttonin mukaan Yhdysvallat ja sen liittolaiset rakensivat Neuvostoliiton rahoittamalla sitä ja siirtämällä teknologiaa sen käyttöön. Antony Suttonin mukaan Neuvostoliitto oli länsimaiden luomus ja samalla "”paras vihollinen mitä rahalla saattoi ostaa”".


title: Antony C. Sutton

text: Antony Sutton tutki Yhdysvaltain liittovaltion virallisia asiakirjoja ja selvitti mitä teknologioita neuvostoliittolaiset tehtaat, aseet ja laivat sisälsivät. Antony Suttonin mukaan esimerkiksi Neuvostoliiton Vietnamin sodassa Yhdysvaltojen vastapuolelle antama tuki oli osin mahdollista Yhdysvaltojen ansiosta. Suttonin mukaan Neuvostoliiton kauppalaivaston (yhteensä 6000 kauppalaivaa) moottorit olivat länsimaista teknologiaa. Antony Sutton irtisanottiin Hoover-instituutista pian sen jälkeen kun hän oli vuonna 1972 todistanut Subcommittee VII of the Platform Committee of the Republican Partyn edessä yhteenvetämällä tutkimustuloksiaan:


title: Antony C. Sutton

text: Irtisanomisensa jälkeen Sutton toimi vapaana kirjailijana ja kirjoitti muiden muassa bolševikkien vallankumouksesta ja Hitlerin valtaannoususta. Sutton paljasti Skull and Bones -salaseuran teoksellaan "America's Secret Establishment: An Introduction to the Order of Skull & Bones", jota Sutton piti tärkeimpänä teoksenaan.


title: M-Diklooribentseeni

text: m-Diklooribentseeni eli 1,3-diklooribentseeni (CHCl) on orgaaninen yhdiste ja bentseenin kloorattu johdannainen. Yhdistettä käytetään orgaanisen kemian synteeseissä värien, lääkkeiden sekä rikkaruoho- ja hyönteismyrkkyjen valmistamiseen. m-Diklooribentseeni on o- ja p-diklooribentseenien isomeeri.


title: M-Diklooribentseeni

text: m-Diklooribentseeni on huoneenlämpötilassa väritöntä nestemäistä ainetta. Yhdiste liukenee erittäin niukasti veteen, mutta monet orgaaniset liuottimet kuten etanoli, dietyylieetteri, asetoni ja bentseeni liuottavat sitä. Sen reaktiot ovat tyypillisiä aromaattisille yhdisteille ja se reagoi esimerkiksi elektrofiilisella aromaattisella substituutiolla 2- ja 4-asemista. Kuumennettaessa m-diklooribentseeniä emästen kanssa noin 200 °C:n lämpötilaan muodostuu hydroksyylijohdannaisia ja ammoniakin tai amiinien kanssa klooriatomit voivat korvautua aminoryhmillä.


title: M-Diklooribentseeni

text: m-Diklooribentseeniä muodostuu tavanomaisissa bentseenin ja klooribentseenin klooraukseen käytetyissä olosuhteissa vain hyvin vähän. Reaktiossa muodostuu eri isomeerien seos, jossa p-diklooribentseeni on vallitseva. Klooraamalla bentseeniä 400–500 °C:n lämpötilaan muodostuu seos, jossa m-diklooribentseeniä on noin 66 massaprosenttia. Tämä johtuu siitä, että korkeassa lämpötilassa reaktion mekanismi on radikaalimekanismi, mikä suosii m-isomeerin muodostumista. Muita tapoja yhdisteen valmistamiseen ovat o- ja p-diklooribentseenien isomerointi alumiinikloridin toimiessa katalyyttinä, m-kloorianiliinin diatsoniumsuolan ja kupari(I)kloridin välinen Sandmeyer-reaktio sekä 1,2,4-triklooribentseenin dekloorausreaktio.


title: M-Diklooribentseeni

text: Hankalammasta valmistustavasta johtuen m-diklooribentseenin käyttö on vähäisempää kuin o- ja p-isomeerien. Yhdistettä käytetään kuitenkin muun muassa lääkeaineiden, värien, hyönteismyrkkyjen, rikkaruohomyrkkyjen ja muiden orgaanisten yhdisteiden kuten 3,5-dikloorianiliinin valmistamiseen.


title: Simon Russell Beale

text: Simon Russell Beale (s. 12. tammikuuta 1961 Penang, Malaija) on englantilainen näyttelijä, joka on tunnettu teatterirooleistaan. Hän on voittanut urallaan useita palkintoja ja The Independent -lehti on kutsunut Russell Bealea sukupolvensa parhaaksi teatterinäyttelijäksi. Hän sai muun muassa Laurence Olivier -palkinnon pääroolistaan Donmar Warehouse -teatterin näytelmässä "Vanja-eno" vuonna 2003.


title: Simon Russell Beale

text: Teatterin lisäksi Russell Beale on esiintynyt useissa elokuvissa ja televisiosarjoissa. Hänen tunnettuja roolejaan ovat Sir William Collyer elokuvassa "Syvänsininen meri" (2011) ja William Towers televisiosarjassa "Erikoisjoukkue" (2010–2011). Russell Beale sai vuonna 2013 parhaan miessivuosan Bafta-palkinnon roolistaan Falstaffina Shakespearen näytelmiin perustuvassa televisiosarjassa "Ontto kruunu".


title: Simon Russell Beale

text: Simon Russell Beale sai Brittiläisen imperiumin komentajan (CBE) arvon vuonna 2003.


title: Cavalleria

text: Cavalleria (”Ratsuväki”) on vuonna 1936 valmistunut italialainen elokuva. Goffredo Alessandrinin ohjaaman historiallisen melodraaman pääosia esittävät Amedeo Nazzari ja Elisa Cegani.


title: Cavalleria

text: Eletään 1900-luvun alkua. Ratsuväen upseeri Umberto Solaro on rakastunut torinolaisen aatelisperheen tyttäreen Speranzaan. Tämän isä ajautuu talousvaikeuksiin ja Speranza naitetaan rikkaalle itävaltalaiselle diplomaatille. Solaro hautaa murheensa ratsastusharrastukseensa, mutta myöhemmin rakastavaiset alkavat jälleen tapailla toisiaan. Juorut leviävät nopeasti, Speranzan veli haavoittuu kaksintaistelussa puolustaessaan sisarensa kunniaa ja Speranza hylkää Solaron lopullisesti. Järkyttynyt Solaro joutuu ratsastusonnettomuuteen, ampuu hevosensa ja liittyy Italian ilmavoimiin. Ensimmäisessä maailmansodassa lentäjäsankari ammutaan alas ja ratsuväki korjaa hänen ruumiinsa taistelukentältä.


title: Cavalleria

text: Mustavalkoinen "Cavalleria" on kuvattu Cinesin studiolla Roomassa sekä ulkokuvien osalta Pinerolon ratsastuskoulussa Torinossa ja Castro Pretorion maneesissa Roomassa. Sen taustalla ovat ratsastusmestari Federico Caprillin ja lentäjäsankari Francesco Baraccan elämäkerrat.


title: Cavalleria

text: Avoimen militaristinen elokuva piirtää ihannoidun kuvan sankarista, joka uhraa onnensa isänmaan alttarille. Sen pääosassa säihkyvästä Amedeo Nazzarista tuli "Cavallerian" myötä yksi 1930-luvun italialaisen elokuvan kirkkaimmista tähdistä. Nazzari ja ohjaaja Goffredo Alessandrini jatkoivat samaa teemaa fasistisessa propagandaelokuvassa "Lentäjä Luciano Serra" ("Luciano Serra pilota", 1938). "Cavalleria" muistetaan myös yhtenä Anna Magnanin ensimmäisistä elokuvista.


title: Cavalleria

text: "Cavallerian" ensi-ilta oli vuoden 1936 Venetsian elokuvajuhlilla, jossa se sai Italian lehdistö- ja propagandaministeriön palkinnon. Aikalaiskritiikki kiitti elokuvaa tarkasta ajankuvauksesta ja hyvistä näyttelijäsuorituksista, mutta arvosteli sen yksiulotteista käsikirjoitusta.


title: Sebastian Stan

text: Sebastian Stan (s. 13. elokuuta 1982 Constanța, Romania) on romanialais-yhdysvaltalainen näyttelijä, joka on esiintynyt useissa menestyneissä elokuvissa ja televisiosarjoissa. Hänen tunnetuin roolinsa on James Buchanan ”Bucky” Barnes, jota hän on esittänyt Marvel Cinematic Universen elokuvissa.


title: Sebastian Stan

text: Stan syntyi Romaniassa vuonna 1982 ja muutti kahdeksanvuotiaana Wieniin, Itävaltaan. Neljä vuotta myöhemmin 12-vuotiaana hän muutti äitinsä kanssa Yhdysvaltoihin ja sai Yhdysvaltojen kansalaisuuden vuonna 2002.


title: KDM Narhvalen (S320)

text: KDM Narhvalen (runkonumero S320) oli Tanskan laivaston Narhvalen-luokan sukellusvene.


title: KDM Narhvalen (S320)

text: Alus tilattiin Kööpenhaminen laivastontelakalta. Sen köli laskettiin 16. helmikuuta 1965 ja alus laskettiin vesille 10. syyskuuta 1968. Alus valmistui 27. helmikuuta 1970.


title: KDM Narhvalen (S320)

text: Alus poistettiin palveluksesta 16. lokakuuta 2003 ja se on romutettu.


title: Pearl (albumi)

text: Pearl on Janis Joplinin toinen studioalbumi. Se julkaistiin postuumisti 11. tammikuuta 1971 Columbia Recordsilla. "Pearl" on myynyt nelinkertaisesti platinaa.


title: Matthias Ostrzolek

text: Matthias Ostrzolek (s. 5. kesäkuuta 1990 Bochum, Saksa) on saksalais-puolalainen jalkapalloilija, joka edustaa Saksan Bundesliigassa pelaavaa Hamburger SV:tä. Ostrzolek aloitti uransa VfL Bochumissa, josta hän siirtyi FC Augsburgiin vuonna 2012. Hamburger SV:ssa hän on pelannut vuodesta 2014 asti.


title: Big Brother and the Holding Company (albumi)

text: Big Brother And the Holding Company on sanfranciscolaisen Big Brother and the Holding Companyn esikoislevy vuodelta 1967.


title: Seppo Laine

text: Seppo Laine on seuraavien henkilöiden nimi


title: Major League Baseball -kausi 1996

text: Major League Baseball -kausi 1996 oli baseballin Major Leaguen 121. kausi. Kausi päättyi New York Yankeesin voittoon Atlanta Bravesista kuuden ottelun mittaisessa World Seriesissä. Kauden All-Star -ottelu pelattiin 9. heinäkuuta Veterans Stadiumilla, Philadelphiassa ja siinä voittajaksi selvisi National League 6–0. Ottelun MVP oli Mike Piazza (LAD).


title: KDM Nordkaperen (S321)

text: KDM Nordkaperen (runkonumero S321) oli Tanskan laivaston Narhvalen-luokan sukellusvene. Se oli ensimmäinen pohjoisnavan jäätikön alittanut tanskalainen sukellusvene.


title: KDM Nordkaperen (S321)

text: Alus tilattiin Kööpenhaminen laivastontelakalta. Sen köli laskettiin 4. maaliskuuta 1966 ja alus laskettiin vesille 18. joulukuuta 1969. Alus valmistui 23. joulukuuta 1970.


title: KDM Nordkaperen (S321)

text: Alus poistettiin palveluksesta 2. helmikuuta 2004.


title: Ala-Sallaajärvi

text: Ala-Sallaajärvi on järvi Jyväskylän ja Muuramen rajalla pääosin Muuramessa. Järvi on noin 36 hehtaarin kokoinen ja sen keskisyvyys on noin yhdeksän metriä. Sallaanoja virtaa Ylä-Sallaasta pienen Myllyjärven kautta Ala-Sallaaseen ja laskee sieltä Muuratjärveen. Ala-Sallaanjärven pieni Jyväskylään kuuluva kulma kuuluu Taka-Keljoon. Järven etelärannalla on jyrkkärinteinen Kantapolunmäki.


title: Volnovahan bussi-isku

text: Volnovahan bussi-isku oli hyökkäys Volnovahan kaupungn lähellä sijaitsevaa tarkastuspistettä vastaan 13. tammikuuta 2015 Donetskin alueella Itä-Ukrainassa. ETYJ:n tarkkailijaryhmän mukaan isku tehtiin BM-21-raketinheittimellä pohjoisesta tai koillisesta suunnasta. Tarkastuspisteellä oli siviilejä kuljettanut linja-auto, jonka matkustajista 12 menetti henkensä ja 18 haavoittui. Ukrainan asevoimat ja separatistit syyttivät iskusta toisiaan.


title: Volnovahan bussi-isku

text: Kiovassa järjestetyssä uhrien muistotilaisuudessa Ukrainan presidentti Petro Porošenko kantoi iskulausetta "Je suis Volnovakha", joka oli viittaus edellisellä viikolla Pariisissa tapahtuneeseen Charlie Hebdon iskuun.


title: Seppo Laine (professori)

text: Seppo Kalevi Laine (s. 23. heinäkuuta 1939 Tampere) on suomalainen tekniikantutkija emeritusprofessori. ja vuodesta 1978 Teknillisen korkeakoulun lentotekniikan professori. Hänen tutkimusalaansa on aerodynamiikka, erityisesti siipiprofiilit. Hän oli Helsingin yliopistossa fysiikan dosentti 1976–1985 alanaan sovellettu mekaniikka.


title: Ernst Sohn

text: Ernst Sohn (koko nimeltään Fredrik Ernst Sohn) oli Uuraassa asunut, itävaltalaista sukujuurta oleva suomalainen laivanvarustaja. Hänet luetaan vuoden 1945 laiva- ja laivanvarustajarekisterissä Koivistolaisiin laivanvarustajiin. Varsinaisen varustamotoimintansa Sohn aloitti Helsingissä vuonna 1935, jonka jälkeen varustamo muutti vuonna 1939 Koivistolle. Sodan takia toiminta siirrettiin Poriin ja takaisin Itä-Suomeen Viipuriin heti jatkosodan alussa vuonna 1941. Karjalasta hän joutui taas siirtämään toimintansa Helsinkiin vuonna 1944.


title: Ernst Sohn

text: Ernst Sohn perusti vuonna 1905 Viipuriin rekisteröidyn laivameklariyrityksen, joka toimi Uuraasta käsin. Hänen kilpailijanaan oli tuolloin meklarina (eli laivanvälittäjänä) toiminut merikapteeni Karl Petter Grandell. Kilpailu kiristyi laivameklaritoiminnassa vuonna 1906, jolloin alalle ilmestyi uusia yrittäjiä (esimerkiksi viipurilainen K. Lundberg sekä Granströmin meklarifirma).


title: Ernst Sohn

text:
Ernst Sohn perusti Suomeen myöhemmin myös useita laivanvarustamoita. Hänen yhtiöitään olivat muun muassa:
Yhtiö perustettiin 1937, ja sen nimenä oli Oy Finska Insjö Ab aina vuoteen 1947. Ernst Sohn osti yhtiön nimiin aluksen s/s Uleå vuonna 1937 sekä toisen aluksen nimeltään s/s Onto. Vuonna 1947 yhtiön nimeksi tuli Rederi Ab Inger ja omistajaksi vaihtui panamalainen Compañía Dabaibe de Navegación SA ja A. H. Vang, mutta todellinen omistaja lienee tuolloin ollut Fred. Nichols & Son.


title: Ernst Sohn

text: Helsingissä, osoitteessa Lönnrotinkatu 23 sijainnut Rederiaktiebolaget Notung omisti useita laivoja. Niiden joukossa olivat Notung (1936-1939), Balmung (1939-1940), Elsa S (1950-1959), Ernst S (1955-1958) ja Fritz S, joka oli Ernst Sohnin omistuksessa vuodesta 1939 aina vuoteen 1957, ja siitä ajasta Rederi Ab Notungin omaisuutta vuosina 1946-1952. Yhtiö mainitaan silti lakkautetuksi 27.4.1945


title: Ernst Sohn

text:
Ernst Sohnin laivat olivat pääasiassa höyrylaivoja, jotka kuljettivat muun muassa puutavaraa.
Luettelo Ernst Sohnin laivoista:


title: Tyyppi 205

text: Tyyppi 205 oli Saksan laivaston yhdentoista aluksen muodostama sukellusveneluokka. Lisäksi valmistettiin kaksi alusta Tanskan laivastolle.


title: Tyyppi 205

text: Alusluokan suunnittelusta ja valmistuksesta vastasi Ingenieurkontor Lübeck (IKL).


title: Neitiökasvit

text: Neitiökasvit (Stilbaceae) on koppisiemenisten Lamiales-lahkoon kuuluva kasviheimo.


title: Neitiökasvit

text: Neitiökasvit ovat pensaita, joskus kanervamaisia, tai ruohoja, joiden kukinto muodostuu viuhkomaisista haaroista; joskus kasvit ovat kauliflorisia, so. kukat kehittyvät suoraan runkoon, joskus taas kukat sijaitsevat lehtien hangoissa. Kukissa on verholehtien mittaisia esilehtiä. Kukat ovat usein säteittäissymmetrisiä, 4–7-, tavallisesti 5-lukuisia. Verhiö voi olla kaksiliuskainen, harvoin verholehdet ovat erillisiä. Teriön liuskat voivat olla erikokoisia. Heteitä on sama määrä kuin verholehtiä, joskus yksi vähemmän, joskus hetiössä on yksi joutohede. Ponnen puoliskot (teekat) sijaitsevat peräkkäin tai rinnakkain. Sikiäin on yksilokeroinen tai siinä on vajaa väliseinä tai se on kaksilokeroinen. Luotti on hieman kaksiosainen tai pistemäinen. Kohoavia tai riippuvia siemenaiheita on yksi, kaksi tai monta emilehdessään. Hedelmä on kota, joskus avautumaton, kehälehdellinen. Siemenessä on ravintovarasto (endospermi).


title: Neitiökasvit

text: Neitiökasvien heimo on afrikkalainen. Eniten lajeja on Kapmaassa, Itä-Afrikan kautta levinneisyys ulottuu Arabian niemimaalle asti. Lajeja on muuallakin trooppisessa Afrikassa, Madagaskarissa ja Maskareeneilla.


title: Neitiökasvit

text: Neitiökasveihin kuuluu 11 sukua ja 39 lajia. Niistä 15 on seljakkeiden suvussa ("Nuxia").


title: Neitiökasvit

text: Suvut:


title: Elisa Cegani

text: Elisa Cegani (10. kesäkuuta 1911 Torino – 23. helmikuuta 1996 Rooma) oli italialainen elokuvanäyttelijä.


title: Elisa Cegani

text: Varakkaaseen venetsialaisperheeseen syntynyt Cegani opiskeli kieliä ulkomailla ja teki näyttelijädebyyttinsä Alessandro Blasettin elokuvassa "Aldebaran" (1935). Älykäs ja taitava näyttelijä esitti pääosia muun muassa Mario Camerinin komediassa "Ma non è una cosa seria!", Goffredo Alessandrinin "Cavalleriassa" (molemmat 1936) sekä miesystävänsä Blasettin elokuvissa kuten "Contessa di Parma" (1937) ja "Rautakruunu" ("La corona di ferro", 1941). Taiteellisesti merkittävä pääosa Filippo Walter Rattin "Eleonora Dusessa" (1947) jäi elokuvan kehnon levityksen takia lähes huomaamatta. Myöhemmin Cegani teki etupäässä elokuvien sivuosia sekä työskenteli televisiossa ja toisinaan myös teatterissa.


Kansainvälinen otsonikerroksen suojelupäivä tai kansainvälinen päivä otsonikerroksen suojaamiseksi () on Yhdistyneiden kansakuntien julistama vuosipäivä, jota vietettiin ensi kerran 16. syyskuuta 1995. Päivää vietetään Montrealin pöytäkirjan allekirjoituspäivänä, ja sen tavoitteena on muistuttaa otsonikerroksen suojelemisen tärkeydestä. Ilmakehän yläosien ohut kaasumainen otsonikerros suojelee maapallon elämää kaikkein haitallisimmilta auringonsäteiltä. Otsonikerrosta tuhoavien kemikaalien käytöstä pyritään asteittain luopumaan, jotta otsonikatoa ei enää tapahtuisi ja otsonikerros palautuisi vähitellen paksuudeltaan aiempiin mittoihin.


title: Günther Jauch

text: Günther Jauch (s. 13. heinäkuuta 1956 Münster, Länsi-Saksa) on saksalainen televisiotoimittaja ja juontaja. Hänet tunnetaan erityisesti Saksan "Haluatko miljonääriksi?" -ohjelman juontajana.


title: Günther Jauch

text: Jauch syntyi 13. heinäkuuta 1956 Münsterissä ja varttui Berliinissä. Ylioppilastutkintonsa jälkeen hän kävi toimittajakoulun Münchenissä sekä opiskeli historiaa ja politiikkaa. Toimittajanuransa hän aloitti vuonna 1975 berliiniläisessä urheiluradiossa. Vuonna 1977 hän siirtyy Baijerin yleisradion urheilutoimitukseen. Vuonna 1983 alkoi Jauchin ja Thomas Gottschalkin yhteinen radio-ohjelma "B3-Radioshow". Jauch ja Gottschalk ovat sittemmin tehneet monia ohjelmia yhdessä. 80-luvulla Jauch oli juontajana monissa Saksan yleisradion televisio-ohjelmissa.


title: Günther Jauch

text: Vuonna 1989 Jauch siirtyi RTL-kanavalle juontamaan "stern TV" -keskusteluohjelmaa. Hän juonsi ohjelmaa 20 vuotta. Vuonna 1999 alkoi Saksan "Haluatko miljonääriksi?" ("Wer wird Millionär?"), jonka juontajana Jauch on toiminut alusta asti. Vuodesta 2011 asti hänellä on ollut myös omaa nimeään kantava keskusteluohjelma, "Günther Jauch".


title: Ágioi Anárgyroi (Attika)

text: Ágioi Anárgyroi (; myös "Ágii Anárgyri") on Kreikan kaupunki sekä samanniminen Ágioi Anárgyroi-Kamaterón kunnan kunnallisyksikkö (Δημοτική Ενότητα Αγίων Αναργύρων, "Dimotikí Enótita Agíon Anargýron") ja entinen itsenäinen kunta. Se sijaitsee Länsi-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 34 168 (vuonna 2011). Ágioi Anárgyroi on Ágioi Anárgyroi-Kamaterón kunnan kuntakeskus.


title: Ágioi Anárgyroi (Attika)

text: Ágioi Anárgyroi sijaitsee noin viisi kilometriä Ateenan keskustasta pohjoiseen ja se on käytännössä Ateenan esikaupunki. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ágioi Anárgyroi-Kamaterón kunnaksi yhdessä Kamaterón kanssa, jolloin se muuttui uuden kunnan kunnallisyksiköksi.


title: Ágioi Anárgyroi (Attika)

text: Kaupunki on nimetty pyhien palkattaparantajien ("Ágioi Anárgyroi") mukaan.


title: Ágios Ioánnis Réntis

text: Ágios Ioánnis Réntis (; myös "Ágios Ioánnis Réndis") on Kreikan kaupunki sekä samanniminen Níkaia-Ágios Ioánnis Réntiksen kunnan kunnallisyksikkö (Δημοτική Ενότητα Αγίου Ιωάννου Ρέντη, "Dimotikí Enótita Agíou Ioánnou Rénti") ja entinen itsenäinen kunta. Se sijaitsee Pireuksen alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 16 050 (vuonna 2011).


title: Ágios Ioánnis Réntis

text: Ágios Ioánnis Réntis sijaitsee noin kuusi kilometriä Ateenan keskustasta länteen ja se on käytännössä Pireuksen ja samalla Ateenan esikaupunkialuetta. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Níkaia-Ágios Ioánnis Réntiksen kunnaksi yhdessä Níkaian kanssa, jolloin se muuttui uuden kunnan kunnallisyksiköksi.


title: Ágios Ioánnis Réntis

text: Alue on saanut puolet nimestään Pyhältä Johannekselta ("Ágios Ioánnis") ja puolet Dimítrios Réntikseltä (myös Réndis), joka sai 1300-luvulla maita alueelta palkkioksi Ateenaa tuolloin hallinneille katalaaneille tekemistään palveluksista. Réntiksen suku rakennutti alueelle Johannekselle omistetun kirkon.


title: Ampelókipoi (Thessaloniki)

text: Ampelókipoi () on Kreikan kaupunki sekä samanniminen Ampelókipoi-Meneménin kunnan kunnallisyksikkö (Δημοτική Ενότητα Αμπελοκήπων, "Dimotikí Enótita Ampelokípon") ja entinen itsenäinen kunta. Se sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kaupungin ja kunnallisyksikön väkiluku on 37 381 (vuonna 2011). Ampelókipoi on Ampelókipoi-Meneménin kunnan kuntakeskus.


title: Ampelókipoi (Thessaloniki)

text: Ampelókipoi, suomeksi ”Viinitarhat”, sijaitsee noin kaksi kilometriä Thessalonikin keskustasta luoteeseen ja se on käytännössä Thessalonikin esikaupunki tai kaupunginosa. Ampelókipoi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ampelókipoi-Meneménin kunnaksi yhdessä Meneménin kanssa, jolloin se muuttui uuden kunnan kunnallisyksiköksi.


title: Áno Liósia

text:
Áno Liósia () on Kreikan kaupunki sekä samanniminen Fylín kunnan kunnallisyksikkö (Δημοτική Ενότητα Άνω Λιοσίων, "Dimotikí Enótita Áno Liosíon") ja entinen itsenäinen kunta. Se sijaitsee Länsi-Attikan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 33 565 (vuonna 2011). Áno Liósia on Fylín kunnan kuntakeskus.
Áno Liósia sijaitsee noin 12 kilometriä Ateenan keskustasta pohjoisluoteeseen ja se on käytännössä Ateenan esikaupunki. Kaupungissa sijaitsee Áno Liósian rautatieasema.


title: Áno Liósia

text: Áno Liósia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Fylín kuntaan yhdessä Zefýrin kanssa, jolloin se muuttui yhdeksi Fylín kunnan kunnallisyksiköistä.


title: Argyroúpoli

text:
Argyroúpoli (; ) on Kreikan kaupunki sekä samanniminen Ellinikó-Argyroúpolin kunnan kunnallisyksikkö (Δημοτική Ενότητα Αργυρούπολης, "Dimotikí Enótita Argyroúpolis") ja entinen itsenäinen kunta. Se sijaitsee Etelä-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 34 097 (vuonna 2011). Argyroúpoli on Ellinikó-Argyroúpolin kunnan kuntakeskus.
Argyroúpoli sijaitsee noin kahdeksan kilometriä Ateenan keskustasta etelään ja se on käytännössä Ateenan esikaupunki. Kaupungissa sijaitsee Argyroúpolin metroasema.


title: Argyroúpoli

text: Argyroúpoli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ellinikó-Argyroúpolin kunnaksi yhdessä Ellinikón kanssa, jolloin se muuttui uuden kunnan kunnallisyksiköksi.


title: Pohjalanjärvi

text: Pohjalanjärvi on kuivatettu järvi Pirkanmaalla Sastamalan Rautajoella Kokemäenjoen alueen Kuloveden alueella. Järven kuivaushanke käynnistyi 1800-luvulla ja sitä on jatkettu 2000-luvullakin. Kuivatus oli sikäli täydellinen, että koko järven pohja on nykyään peltomaata. Alue tunnetaan nimellä Pohjalanjärvi.


title: Pohjalanjärvi

text: Järven mitoista voi saada käsityksen, jos vertaa Kalmbergin kartastossa piirrettyä Pohjalanjärveä Rautaveden rantaviivaan. Tällöin voisi arvioida järven pohjois-etelä-suuntaiseksi pituudeksi arvioida 1,6 kilometriä ja tälle poikittaiseksi leveydeksi 1,0 kilometriä. Eteläpäässä, jossa sijaitsi Rautajoen luusua, oli noin 500 metriä pitkä lahti. Nykyinen Rautajoki laski järveen sen pohjoispäässä. Kartastossa järven nimeksi oli kirjoitettu "Pohjala träsk".


title: Pohjalanjärvi

text: Daniel Ekmanin kartassa 1700-luvun alusta Pohjalanjärvi on piirrettynä kartan reunaan hieman epämääräisen muotoisena. Sen nimi on kirjoitettu "Pohjala träsk" ja ainoa talo sen rannalla on Pohjala.


title: Pohjalanjärvi

text: Riippuen lähteestä, Pohjalanjärven kuivattaminen aloitettiin vuonna 1825 tai 1890 . Vuonna 1837 jättivät talolliset Gust. Ands. Jarko ja Matts Johs. Teerri anomuksen vesijättömaan järjestämiseksi. Vuonna 1917 kivityömies J.V.Pihlainen haki lupaa kuivattamiseen. Siitä, kuka aloitti järven kuivattamisen ja milloin se tapahtui, jää vielä auki.


title: Pohjalanjärvi

text: Järven eteläisimmän lahden luusuasta kaivettiin 720 metriä pitkä kaivanto, jota pitkin järven vedenpintaa alettiin laskea. Noin 1850-luvun pitäjänkartassa on Pohjalanjärvi piirretty pienenä järvenä entisen järvenpohjan altaaseensa ja että altaassa virtaa jo kaivettu Rautajoen uoma kauniita mutkia tehden.


title: Pohjalanjärvi

text: Vuonna 1923 hyväksytty vesijätön jako sisälsi enimmäkseen niittymaita ja vain murto-osan peltoja. Niittymaata oli 78 hehtaaria ja peltomaata 4,7 hehtaaria. Kuivattamista on jatkettu ainakin 1940-luvulla ja 2000-luvulla, jolloin kaivantoa syvennettiin tekemällä kallioleikkauksia.


title: Artémida (Attika)

text:
Artémida (; tai Άρτεμις, "Ártemis"; aiemmin Λούτσα, "Loútsa") on Kreikan kaupunki sekä samanniminen Spáta-Artémidan kunnan kunnallisyksikkö (Δημοτική Ενότητα Αρτέμιδας, "Dimotikí Enótita Artémidas") ja entinen itsenäinen kunta. Se sijaitsee Itä-Attikan alueyksikössä Attikan alueella. Kaupungin ja koko kunnallisyksikön väkiluku on 21 488 (vuonna 2011).
Artémidan kaupunki sijaitsee Attikan itärannikolla. Se on saanut nykyisen nimensä Artemis-jumalattaren antiikin aikaisesta kulttipaikasta, joka sijaitsi läheisessä Brauronissa (varsinaisesti naapurikunnan Markópoulo Mesogaíaksen puolella). Artémida oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Spáta-Artémidan kunnaksi yhdessä Spátan kanssa, jolloin se muuttui uuden kunnan kunnallisyksiköksi.


title: Linderniaceae

text: Huuliokasvit ("Linderniaceae") on kasviheimo koppisiemenisten Lamiales-lahkossa. Sen tunnetuimpia edustajia ovat kesäkukkina suosittu torenia eli toreeni ("Torenia fournieri").


title: Linderniaceae

text: Heimon kasvit ovat lyhytikäisiä ruohoja, usein melko pieniä, tai pensasmaisia monivuotisruohoja, joiden varsi on kulmikas. Lehdet ovat vastakkaisesti, ehyt- tai sahalaitaisia. Vastakohtaiset kukat sijaitsevat tavallisesti kukinnoissa. Teriön sisäpinnalla on rauhaskarvoja. Heteitä on joko neljä, ja ne ovat käyriä, lisäksi voi olla yksi joutohede, tai kaksi toimivaa ja kaksi lisäkkeellistä joutohedettä tai joutoheteet ovat hyvin surkastuneita. Ponnen teekat ovat rinnakkain tai peräkkäin. Luotti on kaksiliuskainen ja kosketusherkkä. Hedelmä on kota, ja siemenissä on kirjava endospermi.


title: Linderniaceae

text: Kasvit ovat tropiikin ja lämpimien alueiden ruohoja.


title: Linderniaceae

text: Heimoon kuuluu 17 sukua ja 255 lajia. Runsaslajisimmat suvut ovat "Vandella" (55 lajia), toreniat ("Torenia", 51 lajia), "Crepidorhopalon" (30 lajia) ja "Lindernia" (30 lajia).


title: Linderniaceae

text: Suvut:


title: Asklipieío (Argolis)

text: Asklipieío () eli "Asklipieío Epidávrou" (Ασκληπιείο Επιδαύρου) on Kreikan kylä sekä samanniminen Epídavroksen kunnan kunnallisyksikkö (Δημοτική Ενότητα Ασκληπιείου, "Dimotikí Enótita Asklipieíou") ja entinen itsenäinen kunta. Se sijaitsee Argoliksen alueyksikössä Peloponnesoksen alueella. Koko kunnallisyksikön väkiluku on 4 228 ja varsinaisen Asklipieíon kylän väkiluku 19 (vuonna 2011). Kunnallisyksikön suurin asutus on Lygourió, joka on Epídavroksen kunnan kuntakeskus.


title: Asklipieío (Argolis)

text: Asklipieío on perinyt nimensä sen alueella sijainneesta Epidauroksen Asklepioksen pyhäköstä eli Asklepieionista. Epidauroksen arkeologinen alue temppelialueineen sekä suurine teattereineen sijaitsee kunnallisyksikön alueella lähellä Lygourióta. Asklipieío oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Epídavroksen kuntaan, jolloin se muuttui yhdeksi Epídavroksen kunnan kunnallisyksiköistä.


title: Asklipieío (Argolis)

text: Asklipieíon kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Cholargós

text:
Cholargós () on Kreikan kaupunki sekä samanniminen Papágou-Cholargóksen kunnan kunnallisyksikkö (Δημοτική Ενότητα Χολαργού, "Dimotikí Enótita Cholargoú") ja entinen itsenäinen kunta. Se sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 30 840 (vuonna 2011). Cholargós on Papágou-Cholargóksen kunnan kuntakeskus.
Cholargós sijaitsee noin seitsemän kilometriä Ateenan keskustasta koilliseen ja se on käytännössä Ateenan esikaupunki. Kaupungissa sijaitsevat Ateenan metron asemat Cholargós ja Nomismatokopeío. Kaupunki on ottanut nimensä antiikin aikaisesta Kholargoksen demoksesta kunnioittaakseen sieltä kotoisin ollutta Periklestä. Antiikin Kholargos sijaitsi kuitenkin eri paikassa.


title: Cholargós

text: Cholargós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Papágou-Cholargóksen kunnaksi yhdessä Papágoun kanssa, jolloin se muuttui uuden kunnan kunnallisyksiköksi.


title: Wissembourg

text: Wissembourg () on ranskalainen kaupunki Bas-Rhinin departementissa Alsacessa. Se sijaitsee Lauterjoen varrella Saksan rajan läheisyydessä. Kaupungin historia ulottuu 600-luvulla paikalla sijainneeseen luostariin. Alueella käytiin 4. syyskuuta 1870 Wissembourgin taistelu, joka oli ensimmäisiä suuria taisteluja Saksan–Ranskan sodassa.


title: Dáfni (Attika)

text: Dáfni () on Kreikan kaupunki sekä samanniminen Dáfni-Ymittóksen kunnan kunnallisyksikkö (Δημοτική Ενότητα Δάφνης, "Dimotikí Enótita Dáfnis") ja entinen itsenäinen kunta. Se sijaitsee Keski-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 22 913 (vuonna 2011). Dáfni on Dáfni-Ymittóksen kunnan kuntakeskus.


title: Dáfni (Attika)

text: Dáfni sijaitsee vain noin kolme kilometriä Ateenan keskustasta etelään ja se on käytännössä Ateenan esikaupunki. Dáfni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dáfni-Ymittóksen kunnaksi yhdessä Ymittóksen kanssa, jolloin se muuttui uuden kunnan kunnallisyksiköksi.


title: Drapetsóna

text: Drapetsóna () on Kreikan kaupunki sekä samanniminen Keratsíni-Drapetsónan kunnan kunnallisyksikkö (Δημοτική Ενότητα Δραπετσώνας, "Dimotikí Enótita Drapetsónas") ja entinen itsenäinen kunta. Se sijaitsee Pireuksen alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 13 968 (vuonna 2011).


title: Drapetsóna

text: Drapetsóna sijaitsee Pireuksen satama-alueen luoteispuolella ja se on Pireuksen ja samalla Ateenan esikaupunkialuetta. Drapetsóna oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Keratsíni-Drapetsónan kunnaksi yhdessä Keratsínin kanssa, jolloin se muuttui uuden kunnan kunnallisyksiköksi.


title: Matti Riekki

text: Matti Riekki (s. 20. maaliskuuta 1974) on suomalainen musiikkitoimittaja ja tietokirjailija.


title: Matti Riekki

text: Riekki aloitti musiikkitoimittajan uransa "Rumba"-lehdessä vuonna 1998. Vuodesta 2003 alkaen hän toimi "Rumban" raskaampaan musiikkiin keskittyneen sisarlehden "Hamaran" päätoimittajana. "Rumban", "Rytmin" ja "Infernon" siirryttyä yhteisomistukseen vuonna 2005 ja "Hamaran" yhdistyttyä "Infernoon" hän on jatkanut "Infernon" päätoimittajana.


title: Matti Riekki

text: Riekki juonsi YleX:n "Metalliliitto"-ohjelmaa vuosina 2004–2009, aluksi vuorotellen Klaus Flamingin kanssa ja vuodesta 2006 alkaen yksin.


title: Matti Riekki

text: Riekki on kirjoittanut kirjat Timo Rautiainen & Trio Niskalaukaus- ja Sentenced-yhtyeistä.


title: Taner Akyol

text: Taner Akyol (s. 1977 Bursa, Turkki) on turkkilainen säveltäjä ja sazinsoittaja. Hän opiskeli Berliinissä Brandenburgischen Colloquium für Neue Musikissa ja Berliinin Hanns Eisler -korkeakoulussa. Vuonna 2003 hän perusti yhdessä Anthonis Anissegosin ja David Kuckhermannin kanssa Taner Akyol Trio -yhtyeen.


title: Taner Akyol

text: Akyol teki vuonna 2011 berliiniläisen kamarimusiikkiorkesterin ja kreikkalaisen laulajan Maria Farantourin kanssa kreikkalaista ja anatolialaista kulttuuria sekoittavan albumin, "Maria Farantouri Sings Taner Akyol".


title: Efkarpía

text: Efkarpía () on Kreikan kaupunki sekä samanniminen Pávlos Meláksen kunnan kunnallisyksikkö (Δημοτική Ενότητα Ευκαρπίας, "Dimotikí Enótita Efkarpías") ja entinen itsenäinen kunta. Se sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kaupungin ja kunnallisyksikön väkiluku on 13 905 (vuonna 2011).


title: Efkarpía

text: Efkarpía sijaitsee noin kuusi kilometriä Thessalonikin keskustasta pohjoiseen ja se on käytännössä Thessalonikin esikaupunkialuetta. Efkarpía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pávlos Meláksen kunnaksi yhdessä Políchnin ja Stavroúpolin kanssa.


title: Elefthério-Kordelió

text: Elefthério-Kordelió () on Kreikan kaupunki sekä samanniminen Kordelió-Évosmoksen kunnan kunnallisyksikkö (Δημοτική Ενότητα Ελευθερίου-Κορδελιού, "Dimotikí Enótita Eleftheríou-Kordelioú") ja entinen itsenäinen kunta. Se sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kaupungin ja kunnallisyksikön väkiluku on 27 067 (vuonna 2011).


title: Elefthério-Kordelió

text: Elefthério-Kordelió sijaitsee noin seitsemän kilometriä Thessalonikin keskustasta luoteeseen ja se on käytännössä Thessalonikin esikaupunkialuetta. Elefthério-Kordelió oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kordelió-Évosmoksen kunnaksi yhdessä Évosmoksen kanssa, jolloin se muuttui yhdeksi Kordelió-Évosmoksen kunnan kunnallisyksiköistä.


title: Ellinikó

text:
Ellinikó (; ; myös "Hellinikon", "Hellenikon") on Kreikan kaupunki sekä samanniminen Ellinikó-Argyroúpolin kunnan kunnallisyksikkö (Δημοτική Ενότητα Ελληνικού, "Dimotikí Enótita Ellinikoú") ja entinen itsenäinen kunta. Se sijaitsee Etelä-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 17 259 (vuonna 2011).
Ellinikó, suomeksi ”Kreikkalainen”, sijaitsee Saroninlahden rannalla noin 10 kilometriä Ateenan keskustasta etelään ja se on käytännössä Ateenan esikaupunkialuetta. Ellinikó oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ellinikó-Argyroúpolin kunnaksi yhdessä Argyroúpolin kanssa, jolloin se muuttui uuden kunnan kunnallisyksiköksi.


title: Ellinikó

text: Ellinikóssa sijaitsi Ateenan entinen lentokenttä Ellinikón kansainvälinen lentoasema, joka suljettiin vuonna 2001, kun uusi Ateenan kansainvälinen lentoasema valmistui. Kentän alueella sijaitsee nykyisin muun muassa Ateenan vuoden 2004 olympialaisia varten rakennettu Ellinikón olympiakeskus ("Elliniko Olympic Complex" tai "Helliniko Olympic Complex").


title: Ellinikó

text: Ellinikóssa sijaitsee Ellinikón metroasema.


title: Évosmos

text:
Évosmos (; ) on Kreikan kaupunki sekä samanniminen Kordelió-Évosmoksen kunnan kunnallisyksikkö (Δημοτική Ενότητα Ευόσμου, "Dimotikí Enótita Evósmou") ja entinen itsenäinen kunta. Se sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kaupungin ja kunnallisyksikön väkiluku on 74 686 (vuonna 2011). Évosmos on Kordelió-Évosmoksen kunnan kuntakeskus.
Évosmos sijaitsee noin viisi kilometriä Thessalonikin keskustasta luoteeseen ja se on käytännössä Thessalonikin esikaupunki. Évosmos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kordelió-Évosmoksen kunnaksi yhdessä Elefthério-Kordelión kanssa.


title: Ibero-Maurusian kulttuuri

text: Iberomaurusian kulttuuri eli Iberomauretanian eli Oranian kulttuuri oli myöhäispaleoliittisen kauden metsästäjä-keräilijöiden kulttuuri Pohjois-Afrikan länsiosassa noin 16 000-10 000 vuotta sitten. Kulttuuri vaikutti enimmäkseen nykyisen Marokon ja Tunisian rannikkotasankoalueilla ja ulottui Rooman aikaisen Kyrenaikan alueelle saakka. He tulivat aumaan näille alueille aikana, jolloin alueen ilmasto muuttui aiempaa kosteammaksi. Iberomaurusialaiset, kuten kaikkialla Afrikassa tuohon aikaan, valmistivat pieniä kivisiä työkaluja sekä koriste-esineitä luusta ja simpukan kuoresta. Sekä työkalujen että koriste-esineiden muoto ja valmistustapa oli hyvin paikallinen, sillä tuolloin ihmiset elivät pienissä paikallisryhmissä. Ibero-maurusian kulttuurin alueelta on löydetty kalmistoja, joita on käytetty pitkään. Tämä on merkki melko pysyvästä asutuksesta.


title: Gázi

text: Gázi (; ) on Kreikan kaupunki sekä samanniminen Malevízin kunnan kunnallisyksikkö (Δημοτική Ενότητα Γαζίου, "Dimotikí Enótita Gazíou") ja entinen itsenäinen kunta. Se sijaitsee Iraklionin alueyksikössä Kreetan alueella. Koko kunnallisyksikön väkiluku on 19 221 ja varsinaisen Gázin kaupungin väkiluku 12 606 (vuonna 2011). Gázi on Malevízin kunnan kuntakeskus.


title: Gázi

text: Gázin kaupunki sijaitsee noin seitsemän kilometriä Iraklionin keskustasta länteen ja se on käytännössä Iraklionin esikaupunkialuetta. Kunnallisyksikkö käsittää alueen Kreetan saaren pohjoisrannikolla Iraklionin länsipuolella. Gázi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Malevízin kunnaksi yhdessä Krousónaksen ja Týlisoksen kanssa, jolloin se muuttui uuden kunnan kunnallisyksiköksi.


title: Gázi

text: Gázin kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Gérakas

text: Gérakas () on Kreikan kaupunki sekä samanniminen Pallínin kunnan kunnallisyksikkö (Δημοτική Ενότητα Γέρακα, "Dimotikí Enótita Géraka") ja entinen itsenäinen kunta. Se sijaitsee Itä-Attikan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 29 939 (vuonna 2011). Gérakas on Pallínin kunnan kuntakeskus.


title: Gérakas

text: Gérakas sijaitsee noin 12 kilometriä Ateenan keskustasta koilliseen ja se on käytännössä Ateenan esikaupunki. Gérakas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pallínin kuntaan yhdessä Anthoúsan kanssa, jolloin se muuttui yhdeksi Pallínin kunnan kunnallisyksiköistä.


title: Glyká Nerá

text: Glyká Nerá (; myös "Gliká Nerá") on Kreikan kaupunki sekä samanniminen Paianían kunnan kunnallisyksikkö (Δημοτική Ενότητα Γλυκών Νερών, "Dimotikí Enótita Glykón Nerón") ja entinen itsenäinen kunta. Se sijaitsee Itä-Attikan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 11 049 (vuonna 2011).


title: Glyká Nerá

text: Glyká Nerá, suomeksi ”Makeat Vedet”, sijaitsee Hymettos-vuoren itäpuolella noin 11 kilometriä Ateenan keskustasta koilliseen. Sen pohjoispuolella on Gérakas ja eteläpuolella Paianían kaupunki. Ateenan kansainvälinen lentoasema sijaitsee noin 11 kilometriä kaupungista kaakkoon. Glyká Nerá oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Paianían kuntaan.


title: Kalývia Thorikoú

text:
Kalývia Thorikoú (; myös "Kalívia Thorikoú") on Kreikan kaupunki sekä samanniminen Saronikóksen kunnan kunnallisyksikkö (Δημοτική Ενότητα Καλυβιών Θορικού, "Dimotikí Enótita Kalyvión Thorikoú") ja entinen itsenäinen kunta. Se sijaitsee Itä-Attikan alueyksikössä Attikan alueella. Kaupungin ja kunnallisyksikön väkiluku on 14 424 (vuonna 2011). Kalývia Thorikoú on Saronikóksen kunnan kuntakeskus.
Kalývia Thorikoú koostuu kahdesta asutuksesta, sisämaassa sijaitsevasta varsinaisesta Kalývian kaupungista sekä ranta-asutuksesta, joka tunnetaan myös nimellä Lagonísi. Kalývian kaupunki sijaitsee Mesógeian tasangon etelälaidalla Attikan kaakkoisosassa noin 24 kilometriä Ateenan keskustasta kaakkoon. Lagonísi sijaitsee siitä noin seitsemän kilometriä lounaaseen Saroninlahden rannalla.


title: Kalývia Thorikoú

text: Kalývia Thorikoú oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Saronikóksen kunnaksi yhdessä Anávyssoksen, Kouvaráksen, Palaiá Fókaian ja Saronídan kanssa, jolloin se muuttui uuden kunnan kunnallisyksiköksi.


title: Kamateró

text: Kamateró (; ) on Kreikan kaupunki sekä samanniminen Ágioi Anárgyroi-Kamaterón kunnan kunnallisyksikkö (Δημοτική Ενότητα Καματερού, "Dimotikí Enótita Kamateroú") ja entinen itsenäinen kunta. Se sijaitsee Länsi-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 28 361 (vuonna 2011).